cyanic-selkie/wikianc huggingface dataset:
അസ്ഥിസന്ധി
അചലത്‌സന്ധി
ചലനം ഉണ്ടാകാത്ത സന്ധികളാണ് ഇവ.
അവലംബം
ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്
വർഗ്ഗം:സന്ധികൾ വർഗ്ഗം:ശരീരശാസ്ത്രം
ഭർത്തല രണ്ഢവ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു ഗ്രാമമാണ് ഭർത്തല രണ്ഢവ. ലുധിയാന ജില്ലാ ആസ്ഥാനത്തുനിന്നും 10 കിലോമീറ്റർ അകലെയാണ് ഭർത്തല രണ്ഢവ സ്ഥിതിചെയ്യുന്നത്. ഭർത്തല രണ്ഢവ ഗ്രാമത്തിന്റ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭർത്തല രണ്ഢവ ൽ 238 വീടുകൾ ഉണ്ട്. ആകെ ജനസംഖ്യ 1265 ആണ്. ഇതിൽ 682 പുരുഷന്മാരും 583 സ്ത്രീകളും ഉൾപ്പെടുന്നു. ഭർത്തല രണ്ഢവ ലെ സാക്ഷരതാ നിരക്ക് 62.45 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭർത്തല രണ്ഢവ ലെ 6 വയസ്സിനു താഴെയുള്ള കുട്ടികളുടെ എണ്ണം 140 ആണ്. ഇത് ഭർത്തല രണ്ഢവ ലെ ആകെ ജനസംഖ്യയുടെ 11.07 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 385 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 363 പുരുഷന്മാരും 22 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 88.31 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 41.82 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ദി ഡോൾഫിൻസ്
2014ൽ പുറത്തിറങ്ങിയ ഒരു മലയാള കോമഡി ചലച്ചിത്രമാണ് ദി ഡോൾഫിൻസ്. ദീപൻ സംവിധാനം ചെയ്ത ഈ ചിത്രത്തിന് അനൂപ്‌ മേനോനാണ് കഥയും തിരക്കഥയും ഒരുക്കിയത്. സുദീപ് കാരാട്ട് നിർമ്മിച്ച ഈ ചിത്രത്തിൽ സുരേഷ് ഗോപി, അനൂപ് മേനോൻ, മേഘന രാജ് എന്നിവർ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നു.
കഥാസാരം
ഡോൾഫിൻസ് ബാറിന്റെ ഉടമയായ പണയമുട്ടം സുര, ബാറുടമ എന്ന ഇമേജിനപ്പുറം സമൂഹത്തിൽ തന്നെ ആളുകൾ ബഹുമാനിക്കുകയും അംഗീകരിക്കുകയും ചെയ്യണമെന്ന് ആഗ്രഹിക്കുന്നു. സുരയുടെ ജീവിതത്തിലേക്ക് ഒരു സ്ത്രീ കടന്നുവരുന്നതോടെ ഐശ്വര്യവും ഭാഗ്യവും കടന്നു വരുമെന്ന് ജ്യോതിഷി പ്രവചിക്കുന്നു. സുര ഭാര്യയെ സ്നേഹിക്കുന്നുണ്ടെങ്കിലും മറ്റൊരു സ്ത്രീയെ കണ്ടെത്താൻ ശ്രമിക്കുന്നു. അങ്ങനെയിരിക്കെ സുരയുടെ ഭൂതകാലവുമായി ബന്ധമുള്ള ഒരു കൊലപാതകം സംഭവിക്കുന്നു.
ബാഹ്യ കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ബ്രാൻവെൽ ബ്രോണ്ടി
പാട്രിക് ബ്രാൻവെൽ ബ്രോണ്ടി (, commonly ; ജീവിതകാലം: 26 ജൂൺ 1817 – 24 സെപ്റ്റംബർ 1848) ഒരു ഇംഗ്ലീഷ് ചിത്രകാരനും എഴുത്തുകാരനുമായിരുന്നു. ബ്രോണ്ടെ കുടുംബബത്തിലെ ഏക ആൺപ്രജയും പ്രശസ്ത എഴുത്തുകാരായിരുന്ന ഷാർലറ്റ് ബ്രോണ്ടെ, എമിലി ബ്രോണ്ടെ, ആനി ബ്രോണ്ടെ എന്നിവരുടെ സഹോദരനുമായിരുന്നു അദ്ദേഹം.
ജീവിതരേഖ
ബ്രോണ്ടെയുടെ വിദ്യാഭ്യാസം സ്വഭവനത്തിൽ പിതാവിൻറെ കർശനപരിശീലനത്തിലായിരുന്നു. അക്കാലത്ത് സഹോദരിമാരുടെ സൃഷ്ടിപരമായി കഴിവുകൾ പങ്കുവയ്ക്കുകയും കവിതകളും ക്ലാസിക്കുകളിൽനിന്നുള്ള പരിഭാഷകളും രചിച്ച് സഹോദരിമാരുടെ പ്രശംസപിടിച്ചുപറ്റുകയും ചെയ്തിരുന്നു. എന്നാൽ കാലക്രമേണ അദ്ദേഹം ജോലികൾ മാറി മാറി ചെയ്യുകയും ഛായാചിത്ര രചനവഴി ഉപജീവനത്തിനുള്ള മാർഗ്ഗം കണ്ടുപിടിക്കുകയും മദ്യത്തിനും മയക്കുമരുന്നിനും അടിമയായിത്തീരുകയും ചെയ്തു. അതോടൊപ്പം വിവാഹിതയായ ഒരു സ്ത്രീയുമായുള്ള പരാജയപ്പെട്ട ബന്ധംകാരണം കൂടുതൽ കുഴപ്പങ്ങളിലേയ്ക്കെത്തിച്ചേരുകയും അകാലമരണത്തിനിരയാകുകയും ചെയ്തു.
ബ്രാൻവെൽ ബ്രോണ്ടെ മാതാപിതാക്കളായ പാട്രിക് ബ്രോണ്ടെയുടെയും (1777–1861) അദ്ദേഹത്തിൻറെ പത്നി മരിയ ബ്രാൻവെൽ ബ്രോണ്ടെയുടെയും (1783–1821) ആറു മക്കളിൽ നാലാമത്തേയാളും ഏക ആൺകുട്ടിയുമായിരുന്നു. വെസ്റ്റ് റൈഡിങ് ഓഫ് യോർക്ക്ഷെയറിൽ ബ്രാഡ്‍ഫോർഡിനു സമീപമുള്ള തോൺട്ടണിലായിരുന്നു അദ്ദേഹം ജനിച്ചത്. 1821 ൽ പിതാവിന് ജോലിസംബന്ധമായി സ്ഥലം മാറ്റമായപ്പോൾ കുടുംബം ഹാവർത്തിലേയ്ക്കു മാറിത്താമസിച്ചു.
ബാല്യകാലകൃതികൾ
(സഹോദരിമാരോടൊപ്പം ചേർന്ന് എഴുതിയത്)
അവലംബം
വർഗ്ഗം:ഇംഗ്ലീഷ് ചിത്രകാരന്മാർ
ബ്രോൺവൈൻ ബാങ്ക്രോഫ്റ്റ്
ബ്രോൺവൈൻ ബാങ്ക്രോഫ്റ്റ് (born 1958) ആസ്ട്രേലിയക്കാരിയായ കലാകാരിയാണ്. പാരിസിൽ ക്ഷനിക്കപ്പെട്ട ആദ്യത്തെ ഫാഷൻ ഡിസൈനറാണവർ. അവർ ബഹുമുഖ പ്രതിഫയായിരുന്നു. ഫാഷൻ ഡിസൈനറും ആർടിസ്റ്റും രേഖാചിത്രകാരിയും ആയിരുന്നു.
1985ൽ ബ്രോൺവൈൻ ബാങ്ക്രോഫ്റ്റ് Designer Aboriginals എന്ന ഒരു സ്ഥാപനം തുടങ്ങി. അവിടെ ആസ്ട്രേലിയൻ ആദിവാസികളുടെ വസ്ത്രരൂപങ്ങൾ രൂപകൽപ്പന ചെയ്തു വിറ്റു.
ലിറ്റിൽ സിസ്റ്റർ തുയ്
1943-ൽ ചിത്രകാരൻ ട്രാൻ വാൻ കാൺ (ട്രാൻ വാൻ കാൻ) വരച്ച ഒരു എണ്ണച്ചായ ചിത്രമാണ് ലിറ്റിൽ തൂയ് എന്ന് വിളിക്കപ്പെടുന്ന ലിറ്റിൽ സിസ്റ്റർ തുയ് (എം തൈ). 20-ാം നൂറ്റാണ്ടിലെ വിയറ്റ്‌നാമിലെ സാധാരണ ഛായാചിത്രങ്ങളിൽ ഒന്നാണ് കാനിന്റെ ഏറ്റവും മികച്ച സൃഷ്ടികൾ. 2013-ൽ സോഷ്യലിസ്റ്റ് റിപ്പബ്ലിക് ഓഫ് വിയറ്റ്നാമിന്റെ പ്രധാനമന്ത്രി എൻഗുയാൻ ടൺ ഡോങ് ഈ ചിത്രം 'ദേശീയ നിധി'യായി അംഗീകരിച്ചു.
വിവരണം
ലിറ്റിൽ സിസ്റ്റർ തുയ്, ഒരു ചൂരൽ കസേരയിൽ, ചെറുതായി ചരിഞ്ഞ്, കൈകൾ കൂട്ടിചേർത്ത് ഇരിക്കുന്ന വെള്ള വസ്ത്രം ധരിച്ച 8 വയസ്സുള്ള ഒരു പെൺകുട്ടിയുടെ ഛായാചിത്രമാണ്. അവൾ അൽപ്പം ലജ്ജയുള്ളവളാണെന്നാണ് അവളുടെ ഗൗരവം സൂചിപ്പിക്കുന്നത്. അവൾക്ക് ചെറിയ മുടിയും തിളങ്ങുന്ന കണ്ണുകളും നിഷ്കളങ്കമായ മുഖവുമുണ്ട്. ചിത്രത്തിലെ പെൺകുട്ടി 1935-ൽ ജനിച്ച ൻഗുയെൻ മിൻ തുയ് ട്രാൻ വാൻ കാനിന്റെ മരുമകളാണ്.
ചരിത്രം
ഇരുപതാം നൂറ്റാണ്ടിന്റെ തുടക്കത്തിൽ വിയറ്റ്നാമീസ് ചിത്രകലയുടെ മുൻനിര പ്രതിനിധികളിൽ ഒരാളാണ് ട്രാൻ വാൻ കാൻ. 1937-ൽ എക്കോൾ ഡെസ് ബ്യൂക്‌സ് ആർട്‌സ് ഡി എൽ ഇൻഡോചൈനിൽ നിന്ന് വാലിഡിക്‌റ്റോറിയനായി അദ്ദേഹം ബിരുദം നേടി. രണ്ടാം ലോകമഹായുദ്ധത്തിൽ, ഹനോയിയിലെ ഹാംഗ് കോട്ട് സ്‌ട്രീറ്റിൽ ഒരു ബന്ധുവിന്റെ കുടുംബത്തോടൊപ്പമാണ് അദ്ദേഹം പലപ്പോഴും താമസിച്ചിരുന്നത്. മിൻ തുയ് തന്റെ കുടുംബത്തിലെ തന്റെ പ്രിയപ്പെട്ട മരുമകളാണ്. അതിനാൽ 1943-ൽ അദ്ദേഹം തന്റെ മരുമകളുടെ ഒരു ഛായാചിത്രം വരച്ചു.
ഒന്നാം ഇന്തോചൈന യുദ്ധത്തിൽ ഫ്രഞ്ച് സൈന്യം ഹനോയി പിടിച്ചടക്കാൻ മടങ്ങിയപ്പോൾ, തൂയിയുടെ കുടുംബം പെയിന്റിംഗ് എടുക്കാതെ ഒഴിഞ്ഞുമാറി. തിരിച്ചെത്തിയപ്പോഴേക്കും പെയിന്റിംഗ് മോഷണം പോയിരുന്നു. ഒരു ബാർബറുടെ വീട്ടിൽ ലിറ്റിൽ സിസ്റ്റർ തൂയിയെ കണ്ടെത്തിയ ഒരു ആർട്ട് ഡീലറിൽ നിന്ന് കുടുംബം പെയിന്റിംഗ് വാങ്ങി. ഒടുവിൽ, ലിറ്റിൽ സിസ്റ്റർ തൂയിയെ വിയറ്റ്നാം നാഷണൽ മ്യൂസിയം ഓഫ് ഫൈൻ ആർട്സിലേക്ക് ട്രാൻസ് വാൻ കാൻ നൽകി. 8 വയസ്സുള്ള മിൻ തുയിയുടെ ഛായാചിത്രത്തിന് പുറമേ, 24 വയസ്സുള്ളപ്പോൾ ട്രാൻ വാൻ കാനിന്റെ മറ്റൊരു ചിത്രവും ഉണ്ടായിരുന്നു.
60 വർഷത്തിലേറെയായി, പെയിന്റിംഗ് ജീർണതയിലേക്ക് വീഴാൻ തുടങ്ങി. 2003-ൽ ലിറ്റിൽ സിസ്റ്റർ തുയിയെ വിദേശത്ത് പുനരുദ്ധാരണത്തിനും സംരക്ഷണത്തിനുമായി നിർദ്ദേശിക്കപ്പെട്ടു. എന്നിരുന്നാലും, വിയറ്റ്നാമിലെ സാംസ്കാരിക, കായിക, ടൂറിസം മന്ത്രാലയം ഈ നിർദ്ദേശം അംഗീകരിച്ചില്ല. ഒരു വർഷത്തിനുശേഷം, വിയറ്റ്‌നാം നാഷണൽ മ്യൂസിയം ഓഫ് ഫൈൻ ആർട്‌സിലെ ലിറ്റിൽ സിസ്റ്റർ തുയിയുടെ പുനരുദ്ധാരണത്തിന്റെ ഉത്തരവാദിത്തം ഓസ്‌ട്രേലിയൻ പെയിന്റിംഗ് കൺസർവേറ്റർ കരോലിൻ ഫ്രൈ ഏറ്റെടുത്തു. അവരുടെ വിലയിരുത്തൽ അനുസരിച്ച്, പുനരുദ്ധാരണത്തിനു ശേഷം, ഏകദേശം 20 വർഷത്തേക്ക് പെയിന്റിംഗ് നിലനിൽക്കും. 2004 ജൂൺ 28-ന് വിയറ്റ്‌നാം നാഷണൽ മ്യൂസിയം ഓഫ് ഫൈൻ ആർട്‌സിന് ഈ ചിത്രം ഔദ്യോഗികമായി കൈമാറി.
അവലോകനങ്ങൾ
ഇരുപതാം നൂറ്റാണ്ടിലെ വിയറ്റ്നാമീസ് കലയിലെ ഏറ്റവും വിജയകരമായ പോർട്രെയ്റ്റ് പെയിന്റിംഗുകളിലൊന്നായി ലിറ്റിൽ സിസ്റ്റർ തുയ് കണക്കാക്കപ്പെടുന്നു. കലാ നിരൂപകൻ തായ് ബാ വാൻ പറയുന്നതനുസരിച്ച്, 1940-കളിൽ വിയറ്റ്നാമിലെ പാശ്ചാത്യവൽക്കരണ പ്രക്രിയയ്ക്ക് കലാകാരൻ സാക്ഷ്യം വഹിച്ചപ്പോൾ ലിറ്റിൽ സിസ്റ്റർ തൂയ് ട്രാൻ വാൻ കാനിന്റെ ആന്തരിക ലോകത്തെ പ്രതിഫലിപ്പിക്കുന്നു. യൗവനയുക്തയായ പെൺകുട്ടിയുടെ മുഖമാണ് ചിത്രത്തിൽ വരച്ചിരിക്കുന്നത്.
ബ്രിട്ടീഷുകാരനായ പോൾ സെറ്റർ ലിറ്റിൽ സിസ്റ്റർ തുയ്യിൽ നിന്ന് പ്രചോദനം ഉൾക്കൊണ്ട് ലിറ്റിൽ തൂയ്‌സ് മിനുറ്റ് (ഖുക് മിനുറ്റ് ദാൻ ചോ എം തൂയ്) എന്ന ഗാനം രചിച്ചു.
ജോർജ് ടാൽബോട്ട്
ജോർജ് ടാൽബോട്ട്  (1882–1952) ചിത്രശലഭങ്ങളിൽ വൈദക്ത്യമുള്ള ഒരു ഇംഗ്ലീഷ് പ്രാണിപഠനശാസ്ത്രജനായിരുന്നു.
അദ്ദേഹം Bulletin of the Hill Museum-ൽ 150-ൽ അധികം ലേഖനങ്ങളെഴുതി. The Fauna of British India, Including Ceylon and Burma-ന്റെ Charles Thomas Bingham എഴുതിയ ചിത്രശലഭ ഭാഗങ്ങളുടെ പുതുക്കിയ പതിപ്പുകളും അദ്ദേഹമാണ് എഴുതിയത്. .Delias ശലഭങ്ങളെക്കുറിച്ചെഴുതിയ പ്രബന്ധവും Wilhelm Junk പ്രസിദ്ധീകരിച്ച Lepidopterum Catalogus-ന്റെ പീത-ശ്വേത ചിത്രശലഭങ്ങളെക്കുറിച്ചുള്ള മൂന്നു ഭാഗങ്ങളുമാണ് അദ്ദേഹത്തിന്റെ പ്രശസ്തമായ മറ്റു കൃതികൾ. .
തെരഞ്ഞെടുത്ത കൃതികൾ
James John Joicey-യുടെ കൂടെ
അവലംബം
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
ഗ്വൈലിൻ
ചൈനയിലെ ഗുവാങ്ക്സി പ്രവിശ്യയിലെ ഒരു പുരാതന നഗരമാണ് ഗ്വൈലിൻ (桂林, Guilin). "ഓസ്മാന്തസ് മരങ്ങളുടെ കാട്" എന്നാണ് ഈ പേരിനർത്ഥം. 47,47,963 ആണ് ജനസംഖ്യ. പ്രകൃതിഭംഗിക്ക് പ്രശസ്തമായ ഗ്വൈലിനിലേക്ക് വിമാന, തീവണ്ടി സർവീസുകൾ ലഭ്യമാണ്. 'ഗ്വൈലിനിലെ പ്രകൃതിഭംഗി സ്വർഗ്ഗത്തിനുകീഴിൽ ഏറ്റവും സുന്ദരമാണെന്ന്' ചൈനയിൽ ഒരു പഴമൊഴിയുണ്ട്.
ഭൂമിശാസ്ത്രം
ആകെ 27809 ചതുരശ്രകിലോമീറ്റർ വിസ്തീരണമുള്ള നഗരത്തെ ലീ നദി രണ്ടായി മുറിക്കുന്നു. ക്ഷാരസ്വഭാവമുള്ള മണ്ണാണ് ഇവിടുത്തേത്. വസന്തവും വേനൽക്കാലവും മഴ അധികമായി ലഭിക്കുന്നു. ശിശിരം വരണ്ടതാണ്. ശീതകാലം നീളം കുറഞ്ഞതും അധികം തണുപ്പില്ലാത്തതുമാണ്. വർഷം 1900 മില്ലീമീറ്റർ മഴ ലഭിക്കുന്നു. ഏപ്രിൽ മുതൽ ജൂൺ വരെയാണ് മഴ കൂടുതലായി പെയ്യുന്നത്.
സമ്പദ്ഘടന
ആളോഹരി ജീ. ഡീ. പി. ¥19435 ആണ് (2009). 659 ചൈനീസ് നഗരങ്ങളിൽ 125-ആമതാണിത്. മരുന്നുകൾ, ടയറുകൾ, വളം,, സിൽക്ക്, സുഗന്ധദ്രവ്യങ്ങൾ, വീഞ്ഞ്, ചായ എന്നിവയാണ് പ്രധാന ഉത്പന്നങ്ങൾ. ഒരു താപോർജ നിലയവും, സിമന്റ് ഫാക്റ്ററിയും, ചെറിയ തുണിമില്ലുകളും മാത്രമുണ്ടായിരുന്ന ഗ്വൈലിനിൽ ഇലക്റ്റ്രോണിക്സ്, ബസ്സ് നിർമ്മാണ ശാലകളും, വിനോദസഞ്ചാര കേന്ദ്രങ്ങളും ഇപ്പോഴുണ്ട്.
ഗതാഗതം
അന്തർദേശീയ വിമാനത്താവളവും അതിവേഗ തീവണ്ടിപാതയും ഗ്വൈലിൻ നഗരത്തിനുണ്ട്. 28 ഡിസംബർ 2014-ൽ നിർമ്മിക്കപ്പെട്ട അതിവേഗ തീവണ്ടിപാത ഗുവാങ്ങ്ഷൗ, ശാങ്ഹായ്, ബെയ്ജിങ് നഗരങ്ങളുമായി ബന്ധിപ്പിക്കുന്നു.
വിദ്യാഭ്യാസം
നോർമ്മൽ, മെഡിക്കൽ, ടെക്നോളജിക്കൽ എന്നിങ്ങനെ മൂന്ന് സർവകലാശാലകളും, ഇലക്ട്രോണിക്ക് ടെക്നോളജി, ഏറോസ്പേസ് ടെക്നോളജി എന്നിവയ്ക്ക് പ്രത്യേക സർവകലാശാലകളുമുണ്ട്.
അവലംബം
വർഗ്ഗം:ചൈനയിലെ നഗരങ്ങൾ
കൊല്ലം റോമൻ കത്തോലിക്കാ രൂപത
ഇന്ത്യയിലെ ആദ്യ കത്തോലിക്കാ രൂപതയാണ് കൊല്ലം രൂപത. 1329 ഓഗസ്റ്റ് 9-ന് കൊല്ലം ആസ്ഥാനമായി ജോൺ ഇരുപത്തിരണ്ടാമൻ മാർപാപ്പയാണ് കൊല്ലം രൂപത സ്ഥാപിക്കുന്നത്. റോമൻകത്തോലിക്കസഭയുടെ കീഴിലാണ് ഈ രൂപത. ഫ്രാൻസിലെ ഡൊമിനിക്കൻ വൈദികനായിരുന്ന ജോർദാനൂസ് കത്തലാനിയായിരുന്നു ആദ്യ ബിഷപ്പ്. പേർഷ്യയിലെ സുൽത്താനി അതിരൂപതയുടെ സാമന്തരൂപതയായിരുന്ന കൊല്ലത്തിനു കീഴിൽ പഴയ ഇന്ത്യ മുഴുവൻ അക്കാലത്ത് ഉൾപ്പെട്ടിരുന്നു. ഡോ.പോൾ ആന്റണി മുല്ലശേരിയാണ് നിലവിലെ ബിഷപ്പ്. കൊല്ലം കത്തോലിക്കാ രൂപതയുടെ ബിഷപ് ഹൌസ് തങ്കശ്ശേരിയിലാണ്.1,950 ചതുരശ്രകിലോമീറ്റർ വ്യാപിച്ച് കിടക്കുന്നതാണ് കൊല്ലം രൂപത.
ബിഷപ്പുമാരുടെ പട്ടിക
കുണ്ടറ കാഞ്ഞിരകോട് ഇടവകാംഗമായ ഡോ.പോൾ ആൻറണി മുല്ലശ്ശേരിയാണ് കൊല്ലം രൂപതയുടെ നിലവിലെ ബിഷപ്പ്.
അവലംബം
http://www.quilondiocese.com/quilon.php?Pid=16&Mid=89 വർഗ്ഗം:ലത്തീൻ കത്തോലിക്കാ സഭയിലെ രൂപതകൾ
ഇ.എച്ച്. യങ്ങ്
എമിലി ഹിൽഡ യങ്ങ് (ജീവിതകാലം : 21 മാർച്ച് 1880 – 8 ആഗസ്റ്റ് 1949) ഒരു അമേരിക്കൻ നോവലിസ്റ്റായിരുന്നു.
ഇ.എച്ച്. യങ്ങ് കൂടുതൽ വിറ്റഴിക്കപ്പെട്ട ഗ്രന്ഥങ്ങളുടെ രചയിതാവായിരുന്നു. നോർത്തംബർലാൻറിലെ (ഇപ്പോൾ വിറ്റ്‍ലി ബേ) വിറ്റ്ലിയിൽ ഒരു കപ്പലുടമയുടെ മകളായിട്ടായിരുന്നു ജനനം. ഗെയ്റ്റ്സ്ഹെഡ് സെക്കൻററി സ്കൂളിലും (ഗെയ്റ്റ്സ്ഹെഡ് ഗ്രാമർ സ്കൂൾ എന്നു പുനർ നാമകരണം ചെയ്യപ്പെട്ടു) വെയിൽസിലെ കോൾവിൻ ബേയിലുള്ള Penrhos കോളജിലും വിദ്യാഭ്യാസം ചെയ്തു. 1902 ൽ 22 വയസുള്ളപ്പോൾ അവർ ആർതർ ഡാനിയേൽ എന്ന ബ്രിസ്റ്റോളിൽനിന്നുള്ള നിയമോപദേശകനെ വിവാഹം ചെയ്യുകയും സമീപത്തെ പരിഷ്കൃത പ്രദേശമായ ക്ലിഫ്റ്റണിലേയ്ക്കു താമസം മാറ്റുകയും ചെയ്തു.
ഗ്രന്ഥങ്ങൾ
ഫിക്ഷൻ: കുട്ടികളുടെ ഫിക്ഷൻ:
അവലംബം
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:1880-ൽ ജനിച്ചവർ വർഗ്ഗം:മാർച്ച് 21-ന് ജനിച്ചവർ വർഗ്ഗം:1949-ൽ മരിച്ചവർ വർഗ്ഗം:ഓഗസ്റ്റ് 8-ന് മരിച്ചവർ
മോറോപന്ത് പിങ്കളെ
രാഷ്ട്രിയ സ്വയം സേവക സംഘത്തിന്റെ മുതിർന്ന പ്രചാരകനും മുൻ അഖില ഭാരതിയ ബൗതിക് പ്രമുഖുമായിരുന്നു മോറോപന്ത് എന്നറിയപെടുന്ന മോറോപന്ത് പിങ്കളെ. 65 വർഷം നീണ്ട പ്രചാരക പ്രവർത്തിക്കിടയിൽ ആർ എസ് സ്സിന്റെ നിരവധി ചുമതലകൾ വഹിചിടുണ്ട്.
അവലംബം
വർഗ്ഗം:ഹിന്ദുത്വം വർഗ്ഗം:രാഷ്ട്രിയ സ്വയം സേവക സംഘം വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
ബോഹുസ്ലവ കെക്കോവ
ബോഹെമിയൻ ഫിസിഷ്യനായിരുന്നു ബോഹുസ്ലവ കെക്കോവ (18 മാർച്ച് 1854 - 17 ഒക്ടോബർ 1911). ചെക്ക് റിപ്പബ്ലിക്കിൽ മെഡിക്കൽ ബിരുദം നേടിയ ആദ്യ വനിതയായിരുന്നു അവർ. ഗേൾസ് ഹൈസ്കൂൾ ഓഫ് പ്രാഗിൽ വിദ്യാഭ്യാസം പൂർത്തിയാക്കിയ ശേഷം റെഗുലർ ജിംനേഷ്യത്തിൽ വിദ്യാഭ്യാസം തുടരാൻ അവർക്ക്പ്രത്യേക അനുമതി ലഭിച്ചു. സെക്കൻഡറി ഡിപ്ലോമ നേടിയ ആദ്യ വനിതയായിരുന്നു അവർ. ഓസ്ട്രിയയിൽ മെഡിസിൻ പഠിക്കാൻ കഴിയാതെ അവർ സൂറിച്ചിലേക്ക് മാറി 1880 ൽ മെഡിക്കൽ ബിരുദം നേടി മെഡിക്കൽ സർട്ടിഫിക്കേഷൻ നേടിയ ആദ്യത്തെ ചെക്ക് വനിതയായി. പ്രാഗിൽ ഒരു മെഡിക്കൽ പ്രാക്ടീസ് ആരംഭിക്കാൻ അവർ ആഗ്രഹിച്ചിരുന്നുവെങ്കിലും അവരുടെ ബിരുദം സ്വീകരിച്ചില്ല. ഡോക്ടർമാരുടെ പട്ടികയിൽ രജിസ്റ്റർ ചെയ്യാൻ അവർക്ക് അനുമതി നേടാനായില്ല. വിയന്നയിലെ സ്കൂളിൽ തിരിച്ചെത്തിയ അവർ ഒരു മിഡ്‌വൈഫറി ബിരുദം പൂർത്തിയാക്കി ഒരു പതിറ്റാണ്ടോളം പ്രാഗിൽ പ്രാക്ടീസ് ചെയ്തു. 1892 ൽ ബോസ്നിയയിലെയും ഹെർസഗോവിനയിലെയും മുസ്ലീം സ്ത്രീകൾക്ക് വൈദ്യസഹായം നൽകുന്നതിന് അവർ തിരഞ്ഞെടുക്കപ്പെട്ടു. മൂന്നുവർഷം ഒരു താൽക്കാലിക ഡോക്ടറായി സേവനമനുഷ്ഠിച്ച ശേഷം, 1896-ൽ അവരുടെ സ്ഥാനം സ്ഥിരമാക്കി. പതിനെട്ട് വർഷക്കാലം മോസ്റ്ററിനു ചുറ്റുമുള്ള പ്രദേശത്ത് അവർ മെഡിക്കൽ സേവനങ്ങൾ നൽകി. റിപ്പോർട്ടുകൾ സമാഹരിച്ച് ശുചിത്വവും ആരോഗ്യ വിദ്യാഭ്യാസവും പഠിപ്പിച്ചു. 1900 മുതൽ ഗേൾസ് ഹൈസ്‌കൂളിൽ ആരോഗ്യ ക്ലാസുകൾ പഠിപ്പിക്കുകയും ബോഹെമിയയിലെ വനിതാ മാസികകളിൽ ആരോഗ്യത്തെക്കുറിച്ച് ലേഖനങ്ങൾ എഴുതുകയും ചെയ്തു.
ആദ്യകാലജീവിതം
ജോഹന്ന "ജാനി" (നീ കുബിക്കോവ്), അഡോൾഫ് കെക്കോവ എന്നിവരുടെ മകളായി 1854 മാർച്ച് 18 ന് ഓസ്ട്രിയൻ സാമ്രാജ്യത്തിലെ ബോഹെമിയ രാജ്യത്തിന്റെ ഭാഗമായ ബുക്കോൾ ഗ്രാമത്തിലാണ് ബോഹുസ്ലവ ജോസെഫ കെക്കോവ ജനിച്ചത് (ഇപ്പോൾ ചെക്ക് റിപ്പബ്ലിക്കിലെ വോൾജ്കോവിസ് മുനിസിപ്പാലിറ്റിയിൽ സ്ഥിതിചെയ്യുന്നു).മൂന്ന് പെൺകുട്ടികൾ അടങ്ങുന്ന ഒരു ഇടത്തരം കുടുംബത്തിലെ മകളായിരുന്നു. അവരുടെ പിതാവിന് ഒരു ഫാം പാരമ്പര്യമായി ലഭിച്ചിരുന്നുവെങ്കിലും പ്രസിദ്ധീകരണത്തിൽ തൊഴിൽ ചെയ്തു. കുട്ടിക്കാലത്ത്, ഫാം വിറ്റു കുടുംബം പ്രാഗിനടുത്തുള്ള കാർലാനിലേക്ക് താമസം മാറ്റി. അവിടെ അവരുടെ പിതാവിന് കെട്ടിട നിർമ്മാണ സ്ഥാപനവും നിർമ്മാണവും ഉണ്ടായിരുന്നു. കെക്കോവ് 1870 ൽ ഗേൾസ് ഹൈ സ്കൂൾ ഓഫ് പ്രാഗിൽ നിന്നുള്ള ക്ലാസ് അവാർഡിനൊപ്പം ബിരുദം നേടി.പഠനത്തിൽ മികവ് പുലർത്തിയതിനാൽ, മാലെ സ്ട്രാനയിലെ ലോവർ ജിംനേഷ്യത്തിൽ പങ്കെടുക്കാനും പരീക്ഷ എഴുതാനും അവർക്ക് ഒരു പ്രത്യേക പെർമിറ്റ് ലഭിച്ചു. തുടർന്ന് 1874 ജൂലൈ 24 ന് മെട്രിക്കുലേറ്റ് ചെയ്ത അതേ സ്കൂളിൽ തന്നെ ഉയർന്ന ക്ലാസുകളിൽ ചേർന്നു. അവരുടെ ബിരുദം ഒരു സംവേദനം സൃഷ്ടിച്ചു. ചെക്ക് രാജ്യങ്ങളിൽ സെക്കൻഡറി സ്കൂൾ ഡിപ്ലോമ നേടിയ ആദ്യ വനിതയായിരുന്നു അവർ.അതേ ഒക്ടോബറിൽ, അവർ സൂറിച്ച് സർവകലാശാലയിലെ മെഡിക്കൽ ഫാക്കൽറ്റിയിൽ ചേർന്നു. കാരണം ബോഹെമിയയിലെ സ്ത്രീകൾക്ക് മെഡിക്കൽ പഠനങ്ങൾക്ക് അവസരമുണ്ടായിരുന്നില്ല. അവിടെ 1875 ൽ സഹ രാജ്യക്കാരിയായ അന്ന ബയെറൊവ́ ചേർന്നു. രണ്ടു സ്ത്രീകൾക്കും തുടരാനായില്ല. 1881 ൽ ബെർണിലുള്ള സ്കൂൾ വിദ്യാഭ്യാസം പൂർത്തിയാക്കുന്നതിന് ബയറോവ് ബിരുദദാനത്തിന് മുമ്പ് സൂറിച്ച് വിട്ടു.
ഗ്രന്ഥസൂചിക
വർഗ്ഗം:1854-ൽ ജനിച്ചവർ വർഗ്ഗം:1911-ൽ മരിച്ചവർ
യശോദ പാലയാട്
വ്യക്തിജീവിതവും തൊഴിലും
പരേതനായ പി വി കൃഷ്ണൻ വൈദ്യരുടെയും പരേതയായ അമ്മു അമ്മയുടെയും മകളായി 1946 ലാണ് യശോദ ജനിച്ചത്. പത്താം വയസ്സിൽ ചൊകചൊകാ ചൊകന്നൊരു ചെങ്കൊടി എന്ന ഗാനത്തിലൂടെയാണ് നാടകങ്ങളിലൂടെ തന്റെ ആലാപന ജീവിതം ആരംഭിച്ചത്. കൂടാതെ മാപ്പിളപ്പാട്ടും അവതരിപ്പിച്ചു. കലാനിലയം, കെപിഎസി നാടകങ്ങളിലെ സജീവ നടിയും ഗായികയുമായിരുന്നു.
1962-ൽ, വി. ദക്ഷിണാമൂർത്തി സംവിധാനം നിർവ്വഹിച്ച പളുങ്കുപാത്രം എന്ന ചിത്രത്തിലൂടെയാണ് അവർ ആദ്യമായി പാടുന്നത്. പിന്നീട് കോളേജ് ഗേൾ, മിസ്റ്റർ സുന്ദരി, ഗന്ധർവ്വം തുടങ്ങി നിരവധി മലയാള സിനിമകൾക്ക് വേണ്ടി പാടിയിട്ടുണ്ട്. കെ.ജെ.യേശുദാസ്, പി.ജയചന്ദ്രൻ, കെ.പി.ബ്രഹ്മാനന്ദൻ തുടങ്ങി നിരവധി പേർക്കൊപ്പം അവർ പാടിയിട്ടുണ്ട്. പ്രേം നസീർ, ഷീല എന്നിവർക്കൊപ്പം 1965 ൽ തങ്കക്കുടം എന്ന ചിത്രത്തിലും അഭിനയിച്ചു.
കേരള സംഗീത നാടക അക്കാദമിയുടെ ഗുരു പൂജാ അവാർഡ്, മാപ്പിള കലാ അക്കാദമി അവാർഡ്, അബുദാബി ഇന്ത്യൻ സോഷ്യൽ സെന്റർ അവാർഡ് എന്നിവ സംഗീത നാടക രംഗത്തെ സംഭാവനകൾക്ക് ലഭിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്രപിന്നണിഗായകർ
ബുറാ കഥ
ലഘുചിത്രം| പുരാതന ജംഗം നാടോടി കലാകാരന്മാർ വാ മൊഴിയിലവതരിപ്പിക്കപ്പെടുന്ന കഥാ കഥന രീതിയാണ് ബുറാ കഥ. ആന്ധ്രപ്രദേശ്, തെലങ്കാന എന്നിവടങ്ങളിലാണ് ഇത് അവതരിപ്പിക്കപ്പെടുന്നത്. ട്രൂപ്പിൽ ഒരു പ്രധാന പ്രകടനക്കാരനും രണ്ട് സഹപ്രവർത്തകരും ഉൾപ്പെടുന്നു. പ്രാർത്ഥന, സോളോ നാടകം, നൃത്തം, പാട്ടുകൾ, കവിതകൾ, തമാശകൾ എന്നിവ ഉൾക്കൊള്ളുന്ന ഒരു ആഖ്യാന വിനോദമാണിത്. വിഷയം ഒന്നുകിൽ ഒരു ഹിന്ദു പുരാണ കഥ ( ജംഗം കഥ ) അല്ലെങ്കിൽ ഒരു സമകാലിക സാമൂഹിക പ്രശ്‌നം ആയിരിക്കും.
ഉത്ഭവം
ഗ്രാമങ്ങളിലെ നിരക്ഷരരായ ജനങ്ങൾക്കിടയിൽ രാഷ്ട്രീയ ആശയങ്ങൾ പ്രചരിപ്പിക്കുകയെന്ന ലക്ഷ്യത്തോടെ 1942 ൽ ഗുണ്ടൂർ ജില്ലയിലാണ് ബുറാ - കഥ വികസിപ്പിച്ചത്.
പദോൽപ്പത്തി
ബുറ എന്നാൽ തെലുങ്കിൽ തലയോട്ടി എന്നാണ്. മനുഷ്യന്റെ തലയോട്ടിക്ക് സമാനമായ ഒരു ഷെൽ, ചുട്ടുപഴുത്ത കളിമണ്ണ് അല്ലെങ്കിൽ ഉണങ്ങിയ മത്തങ്ങ, അല്ലെങ്കിൽ പിച്ചള, ചെമ്പ് എന്നിവകൊണ്ടാണ് ഇത് നിർമ്മിച്ചിരിക്കുന്നത്. വീണ ക്ക് സമാനമായ ശബ്ദങ്ങളും സ്വരങ്ങളും ഉത്പാദിപ്പിക്കാൻ ഇവക്ക് കഴിയും.
ചരിത്രം
നാടോടികളുടെ അധ്യാത്മിക ഗാനങ്ങളായാണ് ഇവയുടെ തുടക്കം. പിന്നീട് ഏറെ ജനകീയമായ ഇവയുടെ അവതരണം ടിവിയിലും റേഡിയോയിലും ഉണ്ടാകാറുണ്ട്. ജംഗം കഥ എന്ന നാടക രൂപത്തിന്റെ പുതിയ പേരാണിത്. ശിവ ഭക്തരായ ലിംഗായത്തുകളിലെ നാടോടികളുടെ ശിവ സ്തുതിയാണിത്. രണ്ടു കലാകാരന്മാരാകും ഈ അവതരണത്തിലുണ്ടാകുക. കലാകാരനും ഭാര്യയുമാകും മിക്കപ്പോഴും അവതരണത്തിലുണ്ടാകുക. സാംസ്കാരിക - സാമൂഹിക മാറ്റങ്ങളോടൊപ്പം അവതരണങ്ങളിൽ മതേതര കാഴ്ചപ്പാട് ഉണ്ടായിട്ടുണ്ട്. മൂന്നു പേരാണ് ഇപ്പോൾ അവതരണങ്ങളിലുണ്ടാകാറുള്ളത്.
പെണ്ട്യാല വെങ്കിടേശ്വറാവു, ശങ്കര ശ്രീകൃഷ്ണ മാധവ റാവു, പരുചുരി രാമകോട്ടയ്യ, സിരിവിസെട്ടി സുബ്ബറാവു, കൊസൂരി പുന്നയ്യ, ഗോവർദ്ധന, കകുമാനു സുബ്ബറാവു, തുടങ്ങിയവരാണ് ഈ രംഗത്തെ പ്രധാന ഹിന്ദു കലാകാരന്മാർ. അബ്രഹാം ഭാഗവതർ, മനോഹാര കവി, ഖാദർ ഖാൻ സാഹിബ്, ഷെയ്ക്ക് നാസർ തുടങ്ങിയവരാണ് ഹിന്ദു ഇതര കലാകാരന്മാർ.
ആധുനിക രൂപം
പ്രധാന കഥാകാരൻ (കഥകുടു) കഥ വിവരിക്കുന്നു. അദ്ദേഹം തമ്പുര വായിക്കുകയും സംഗീതത്തിലേക്ക് നൃത്തം ചെയ്യുകയും ചെയ്യുന്നു. വലതു തള്ളവിരലിൽ ആൻഡെലു എന്ന ലോഹ മോതിരം ധരിക്കുകയും മറ്റൊരു കൈയിൽ മറ്റൊരു മോതിരം പിടിക്കുകയും ഇടയ്ക്കിടെ കൂട്ടിയിടിച്ച് കൂടുതൽ സംഗീതം ചേർക്കുകയും ചെയ്യുന്നു. സഹ-പ്രകടനം നടത്തുന്നവർ ഗമ്മേട്ട (ഡക്കി അല്ലെങ്കിൽ ബുഡിക്കെ എന്നും വിളിക്കുന്നു), രണ്ട് തലകളുള്ള മൺപാത്രങ്ങൾ. മൂന്ന്‌ അല്ലെങ്കിൽ‌ കഥകാടി മാത്രം കണങ്കാലുകൾ‌ ധരിക്കുന്നു (ഗജ്ജേലു എന്നും വിളിക്കുന്നു), അവർ‌ നൃത്തം ചെയ്യുമ്പോൾ‌ കൂടുതൽ‌ സംഗീതം നൽകുന്നു.
വലതുവശത്തെ പ്രകടനം നടത്തുന്നയാൾ (ഹസ്യാക്ക, ജോക്കർ എന്നർത്ഥം) ഒരു തമാശക്കാരനായി പ്രവർത്തിക്കുകയും ആക്ഷേപഹാസ്യങ്ങളും തമാശകളും തകർക്കുകയും ചെയ്യുന്നു. ലൗകിക വഴികൾ അറിയുകയും രാഷ്ട്രീയത്തെക്കുറിച്ചും സാമൂഹിക പ്രശ്‌നങ്ങളെക്കുറിച്ചും സംസാരിക്കുകയും ചെയ്യുന്ന ഒരാളായി ഇടത് വശത്തെ പ്രകടനം നടത്തുന്നയാൾ (രാജകിയ, രാഷ്ട്രീയക്കാരൻ എന്നർത്ഥം) പ്രവർത്തിക്കുന്നു. പ്രധാന പ്രകടനക്കാരനും സഹപ്രവർത്തകരും നിരന്തരം പരസ്പരം അഭിസംബോധന ചെയ്യുകയായിരുന്നു. സഹപ്രവർത്തകർ കഥകുഡുവിനെ സംശയത്തോടെ തടസ്സപ്പെടുത്തുന്നു, മാത്രമല്ല അവർ ചിലപ്പോൾ കഥയിലെ പ്രധാന സംഭവങ്ങൾക്ക് "വോവ്!" "ആഹാ!" "അതാണ്."
പ്രധാന അവതാരകൻ ഒരു ഗാനം ആലപിക്കുമ്പോഴെല്ലാം, അവൻ അല്ലെങ്കിൽ അവൾ ആരംഭിക്കുന്നത് "വിനാര വീര കുമാര വീര ഗാദ വിനാര" യിൽ നിന്നാണ്, തുടർന്ന് സഹപ്രവർത്തകർ "തന്താന താന തന്താന നാ" ആലപിക്കുന്നു. ഇതിനെ 'തന്താന കഥ' എന്നും വിളിക്കുന്നു.
വർത്തമാന കാലത്ത്
ബുരകത അവതാരകരെ ബുഡഗജംഗലു എന്നാണ് വിളിക്കുന്നത്. ആധുനിക ജീവിതത്തിൽ ഇന്റർനെറ്റിന്റെയും സിനിമയുടെയും അമിതമായ വളർച്ച കാരണം നിരവധി കലാ രൂപങ്ങൾ ക്ഷയിച്ചു കൊണ്ടിരിക്കുന്നു.
അതിനാൽ ഈ ബുറകഥ പറയുന്നവർ തങ്ങളുടെ പരമ്പരാഗത കല ഉപേക്ഷിച്ച് യാചകരോ കൂലി തൊഴിലാളികളോ ആയിത്തീർന്നു. ഈ ഗോത്രത്തിൽ ഇപ്പോൾ പോലും വിദ്യാസമ്പന്നരായ ആളുകളില്ല. ദാരോജ് ഏരമ്മ കർണാടകത്തിലെ ഒരു ബുറാ കഥ അവതാരകയാണ്.
25.06.2020 ൽ ഭാരത സർക്കാർ ബുറാ കഥ ഗായകരുടെ ചിത്രം തപാൽ സ്റ്റാമ്പായി പുറത്തിറക്കുകയുണ്ടായി.
ബാഹ്യ ലിങ്കുകൾ
വർഗ്ഗം:ഹൈന്ദവാചാരങ്ങൾ വർഗ്ഗം:നാടകം വർഗ്ഗം:നാടോടി സംഗീതം വർഗ്ഗം:നാടോടി സംസ്കാരം
ഇന്ത്യൻ വിദേശകാര്യ സർവീസ്
ഇന്ത്യയുടെ വിദേശകാര്യ മന്ത്രാലയത്തിലെ ഉയർന്ന നയതന്ത്രപദവിയാണ് ഇന്ത്യൻ വിദേശകാര്യ സെക്രട്ടറി. ഇന്ത്യൻ വിദേശകാര്യ സർവീസ് ഉദ്യോഗസ്ഥന്മാരിൽ ഉയർന്ന പ്രവർത്തിപരിചയം ഉള്ളവരെയാണ് ഇന്ത്യൻ വിദേശകാര്യ സെക്രട്ടറിയായി നിയമിക്കുക. കെ.പി.എസ്. മേനോൻ ആണ് ഇന്ത്യയുടെ ആദ്യത്തെ വിദേശകാര്യ സെക്രട്ടറി.
കരിയറും റാങ്ക് ഘടനയും
എംബസ്സിയിൽ(ആരോഹണ ക്രമത്തിൽ)
മൂന്നാമത്തെ സെക്രട്ടറി(ആദ്യം)
രണ്ടാമത്തെ സെക്രട്ടറി
ഒന്നാമത്തെ സെക്രട്ടറി
കൗൺസിലർ
മന്ത്രി
ഡെപ്യൂട്ടി ചീഫ് ഓഫ് മിഷൻ/ഡപ്യൂട്ടി ഹൈക്കമ്മീഷ്ണർ/ഡെപ്യൂട്ടി സ്ഥിര പ്രധിനിധി
അംബാസിഡർ/ഹൈക്കമ്മീഷണർ/സ്ഥിര പ്രതിനിധി
വിദേശകാര്യ മന്ത്രാലയം(ആരോഹണ ക്രമത്തിൽ)
അണ്ടർ സെക്രട്ടറി
ഡപ്യൂട്ടി സെക്രട്ടറി
ഡയറക്ടർ
ജോയിന്റ് സെക്രട്ടറി
അഡീഷണൽ സെക്രട്ടറി
സെക്രട്ടറി
അവലംബം
വർഗ്ഗം:ഭാരതസർക്കാർ
സത്സംഗം
നല്ല ആളുകളുമായുള്ള ഇടപഴകൽ എന്നാണ് സത്സംഗം എന്ന വാക്കിന്റെ അർത്ഥം. തീർത്ഥാടകർ, ആശ്രമങ്ങൾ, ഗുരുക്കന്മാർ  തുടങ്ങി പലതരം കൂട്ടായ്മകൾ സത്സംഗം സംഘടിപ്പിക്കാറുണ്ട്.
ജ്ഞാന സമ്പാദനത്തിന് സത്സംഗം ആവശ്യമാണെന്ന് വിശ്വാസമുണ്ട്. മനസ്സ് ശുദ്ധമാക്കുവാനും നേർവഴിയിലെത്താനും ഇത് പ്രയോജനം ചെയ്യും.
എന്ന് ശങ്കരാചാര്യൻ സത്സംഗത്തിന്റെ പ്രാധാന്യത്തെപ്പറ്റി പ്രസ്താവിച്ചിട്ടുണ്ട്.
പ്രാണായാമം പോലെ ധ്യാനത്തിനനുകൂലമായ മനഃശുദ്ധി നൽകുന്ന ഒന്നാണ് സത്സംഗം എന്നഭിപ്രായമുണ്ട്. തനിയേ നേടാവുന്നതും ഗുരുവിലൂടെ നേടാവുന്നതും എന്ന് രണ്ടുതരം സത്സംഗമുണ്ട് എന്ന് രമണമഹർഷി അഭിപ്രായപ്പെട്ടിട്ടുണ്ട്.
അവലംബം
വർഗ്ഗം:തത്ത്വശാസ്ത്രം വർഗ്ഗം:ഇന്ത്യൻ തത്ത്വശാസ്ത്രം
ഗാർബിൻ മുഗുറുസ
ഒരു മുൻ ലോക ഒന്നാം നമ്പർ താരവും നിലവിലെ (2019) 15 ആം  നമ്പർ താരവും ആയ ഒരു വെനിസ്വെലൻ വംശജയായ  സ്പാനിഷ് പ്രൊഫഷണൽ ടെന്നീസ് താരം ആണ് ഗാർബിൻ മുഗുറുസ. 2016 ഫ്രഞ്ച് ഓപ്പൺ, 2017 വിംബിൾഡൺ  എന്നിവ അടക്കം ആറ് WTA  സിംഗിൾസ്  കിരീടങ്ങൾ കരസ്ഥമാക്കിയിട്ടുണ്ട്. 2017 ൽ വിംബിൾഡൺ കിരീടം നേടിയതോടെ ലോക ഒന്നാം നമ്പർ പദവി കരസ്ഥമാക്കി. 2016 റിയോ ഒളിമ്പിക്സിൽ വനിതകളുടെ ഡബിൾസിൽ ക്വാർട്ടർ  ഫൈനലിൽ എത്തി.
അവലംബം
വർഗ്ഗം:വനിതാ ടെന്നീസ് കളിക്കാർ വർഗ്ഗം:ലോക 1-ആം നമ്പർ ടെന്നീസ് കളിക്കാർ വർഗ്ഗം:വിംബിൾഡൺ ചാമ്പ്യന്മാർ വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
നരിക്കുനി ഗ്രാമപഞ്ചായത്ത്
കോഴിക്കോട് ജില്ലയിലെ, കോഴിക്കോട് താലൂക്കിൽ, ചേളന്നൂർ ബ്ലോക്കിലാണ് 17.75 ചതുരശ്ര കിലോമീറ്റർ വിസ്തീർണ്ണമുള്ള നരിക്കുനി ഗ്രാമപഞ്ചായത്ത് സ്ഥിതി ചെയ്യുന്നത്. ഇത് കൊടുവള്ളി നിയോജകമണ്ഡലത്തിൽ ഉൾപ്പെടുന്നു. 5 റോഡുകൾ യോജിക്കുന്ന നരിക്കുനി അങ്ങാടി എല്ലാ സമയത്തും ജനനിബിഡമാണ്. ഈ പഞ്ചായത്തിൽ മൊത്തം 15 വാർഡുകളാണുള്ളത്.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
സൈനബ് ബിൻത് ഉമർ ബിൻ കിൻദി
പതിമൂന്നാം നൂറ്റാണ്ടിൽ ലെവന്റിൽ ജീവിച്ചിരുന്ന ഒരു ഹദീഥ് പണ്ഡിതയായിരുന്നു സൈനബ് ബിൻത് ഉമർ ബിൻ കിൻദി ( زينب بنت عمر بن كندي  ) (മരണം 699 ഹിജ്‌രി / ക്രി.വ. 1300). മുസ്ലീം പണ്ഡിതനും ചരിത്രകാരനുമായ അൽ ദഹബിയുടെ ഗുരു എന്ന നിലയിലാണ് അവർ ഏറ്റവും ശ്രദ്ധേയയായത്. മുഹമ്മദ് ഇബ്‌നു കവാലിജ്, ഇബ്‌നു ഹജർ അൽ അസ്ഖലാനി എന്നിവരും സൈനബിന്റെ ശിഷ്യന്മാരിൽ പ്രമുഖരായിരുന്നു.
അവലംബം
വർഗ്ഗം:13-ആം നൂറ്റാണ്ടിൽ മരിച്ചവർ
ട്രിനറ്റി ലയ്സിയം
ബാഹ്യ ലിങ്കുകൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ
പൈറേറ്റ് സൈക്ലിങ്ങ്
ഈ താൾ നിർമ്മാണത്തിലാണ്. വിവരങ്ങൾ സമാഹരിച്ച് ക്രോഡീകരിക്കുന്നത് വരെ കാത്തിരിക്കുക
അറിവിന്റെ സ്വാതന്ത്ര്യവും സമത്വവും അഹിംസയുമെല്ലാം ഉൾക്കൊള്ളുന്ന പൈറേറ്റ് ആശയങ്ങളുടെ പ്രചാരണത്തിനു് പൈറേറ്റ് മൂവ്മെന്റ് ഓഫ് ഇന്ത്യയുടെ ആഭിമുഖ്യത്തിൽ സോഫ്റ്റ്‌വെയർ സ്വാതന്ത്ര്യദിനമായ 2013 സെപ്റ്റംബർ 21 നു് തൃശ്ശൂരിൽനിന്ന് ആരംഭിച്ച് തിരുവന്തപുരം എത്തി ഒക്ടോബർ 26ന് കാസർകോഡ് അവസാനിച്ച സൈക്കിളിലുള്ള കേരളപര്യടനയാത്രയാണ് പൈറേറ്റ്‌ സൈക്ലിങ്ങ്‌.
പൈറേറ്റ് മൂവ്മെന്റ് ഓഫ് ഇന്ത്യ
പൈറേറ്റ് പാർട്ടി (pirateparty.org.in) എന്ന ആശയത്തിൽ നിന്നുമാണു് desipirates.in എന്നും pirate-mov.in എന്നും രണ്ടു് പരീക്ഷണങ്ങൾ ഉരുത്തിരിയുന്നതു്. പൈറേറ്റ് മൂവ്മെന്റ് ഓഫ് ഇന്ത്യയുടെ ആശയങ്ങളും ഭരണഘടനയും http://www.pirate-mov.in/constitution.
അറിവിനെ ചങ്ങലയ്ക്കിടാനും എല്ലാവരും അറിവു് നേടുന്നതു് തടയാനുമുള്ള ശ്രമം വേദം കേട്ട ശൂദ്രന്റെ ചെവിയിൽ ഈയമൊഴിയ്ക്കാൻ പറയുന്ന ബ്രഹ്മസൂത്ര മുതലും അതിനു് മുമ്പുമുണ്ടു്.ഡിജിറ്റൽ ലോകം അറിവുകളുടെ അക്ഷയപാത്രം പോലാണു്, എത്ര കഴിച്ചാലും തീരാത്ത മഹാഭാരതത്തിലെ അക്ഷയപാത്രം പോലെ, എത്ര തവണ പകർത്തിയാലും തീരാത്തതാണു് ഏതു് ഡിജിറ്റൽ വസ്തുവും, അവ ഒരു തവണ ഉണ്ടാക്കാൻ മാത്രമേ ചെലവുള്ളൂ. ഒരിക്കലും തീരാത്ത ഉറവയെ പണം കൊടുത്താൽ മാത്രം കിട്ടുന്ന കുപ്പികളിലാക്കണോ? പൈറേറ്റ് പാർട്ടികളെക്കുറിച്ചു് കൂടുതലറിയാൻ https://en.wikipedia.org/wiki/Pirate_Party
ലക്ഷ്യങ്ങൾ
പൈറേറ്റുകൾ ഡിജിറ്റൽ ലോകത്തെ സ്വാതന്ത്ര്യപ്പോരാളികളാണു്. അറിവിന്റെ സ്വാതന്ത്ര്യത്തിൽ തുടങ്ങി ഒരു സ്വതന്ത്ര സമൂഹസൃഷ്ടിയാണു് പൈറേറ്റുകളുടെ ലക്ഷ്യം. ഇന്റർനെറ്റ് പോലുള്ള ആശയവിനിമയ മാദ്ധ്യമങ്ങളുടെ പ്രചാരമാണു് കൂടുതൽ ആളുകളെ സമൂഹസൃഷ്ടിയിൽ പങ്കാളികളാക്കാൻ പൈറേറ്റുകളെ സഹായിയ്ക്കുന്നതു്.
സമത്വത്തിലും ജനാധിപത്യത്തിലും ഊന്നിയ സ്വയം മുന്നോട്ടു് വരുന്ന കൂട്ടായ്മകളിലൂടെ സമൂഹത്തിന്റെ ആവശ്യങ്ങൾ നിറവേറ്റാം എന്ന സ്വതന്ത്ര സോഫ്റ്റ്‌വെയറിലൂടെ കണ്ട മാതൃക മറ്റെല്ലാ മേഖലകളിലും എത്തിയ്ക്കുക എന്നതു് ഇന്ത്യയിലെ പൈറേറ്റ് പ്രസ്ഥാനത്തിന്റെ പ്രധാന ലക്ഷ്യമാണു്.
സ്വതന്ത്രസോഫ്റ്റ്‌വേർ, ഭാഷാകമ്പ്യൂട്ടിങ്ങ്, വിക്കിസംരംഭങ്ങൾ, സ്വതന്ത്രസിനിമകൾ, സ്വതന്ത്രലൈസൻസുകൾ, റാസ്പെറിപൈ തുടങ്ങി സ്വാതന്ത്ര്യത്തിന്റെ വിവിധമേഖലകളെ പൊതുസമക്ഷം ചർച്ചയിലെത്തിയ്ക്കുക എന്നതും പൈറേറ്റുകളുടെ ലക്ഷ്യമാണ്.
യാത്രയിൽ പങ്കെടുത്തവർ
സൂരജ് കേണോത്ത്, പ്രവീൺ അരിമ്പ്രത്തൊടിയിൽ എന്നിവരാണ് യാത്ര നയിച്ചത്. ഋഷികേശ് കെ.ബി, വിഷ്ണ മധുസൂദനൻ, ജെറിൻ,വിഷ്ണു മധുസൂദനൻ, മനുകൃഷ്ണൻ ടിവി, അഖിൽ കൃഷ്ണൻ. എസ്, അനീഷ്. എ, മനോജ്. കെ, കണ്ണൻ ഷണ്മുഖം, അഡ്വ. ടി.കെ സുജിത്ത് തുടങ്ങി ഒട്ടനവധി സ്വതന്ത്ര സോഫ്റ്റ്‌വേർ/വിജ്ഞാന/സംസ്കാര പ്രവർത്തകർ ഈ സംരംഭത്തിൽ അണിനിരന്നു. യാത്രയിലുടനീളം സ്കൂളുകളിലും കോളേജുകളിലും വായനശാലകൾ തുടങ്ങിയ ജനകീയ ഇടങ്ങളിലും വിവിധ ചർച്ചാ പരിപാടികളും വർക്ക്ഷോപ്പുകളും സംഘടിപ്പിച്ചാണ് പൈറേറ്റ് സൈക്ലിങ്ങ് മുന്നേറിയത്. സ്വതന്ത്രമലയാളം കമ്പ്യൂട്ടിങ്ങ്, വിവിധ ഫ്രീ സോഫ്റ്റ്‌വെയർ യൂസേഴ്സ് ഗ്രൂപ്പുകൾ, സ്പേസ്, ഐടി അറ്റ് സ്കൂൾ, കേരള ശാസ്ത്രസാഹിത്യ പരിഷത്ത്, ഐസിഫോസ്, ശാന്തിഗിരി ആശ്രമം, എംഇഎസ് കോളേജ്, റിവർവാലി തുടങ്ങിയ ഇതര പ്രസ്ഥാനങ്ങള്ളുടെ സജീവ പ്രാധിനിത്യമുണ്ടായിരുന്നു.
ചിത്രശാല
ചിത്രങ്ങൾ ചേർക്കാനുണ്ട്. കണ്ണൻ മാഷുടെ ഫേസ്ബുക്ക് ആല്ബം
ശരീഫ അൽഖതീബ്
അമേരിക്കയിലെ ഒരു മുസ്‌ലിം നേതാവും എഴുത്തുകാരിയുമായിരുന്നു ശരീഫ അൽഖതീബ് (1946-2004). ഇസ്‌ലാം, മുസ്‌ലിംകൾ, സാംസ്ക്കാരിക വിനിമയം, സാമൂഹ്യ സംഘാടനം എന്നീ വിഷയങ്ങളിൽ ഗവേഷണവും ഗ്രന്ഥരചനയും നടത്തി വന്ന അവർ സ്ത്രീ അവകാശങ്ങൾ, ഗാർഹിക പീഡനങ്ങൾ തടയൽ, വിദ്യാഭ്യാസം എന്നീ മേഖലകളിൽ ശ്രദ്ധചെലുത്തിവന്നു. അമേരിക്കയിൽ ആദ്യത്തെ വനിതാ സംഘടനക്ക് രൂപം കൊടുത്ത ശരീഫക്ക് ഇസ്നയിൽ നിന്നും കമ്മ്യൂണിറ്റി സർവീസ് അവാർഡ് ലഭിക്കുകയുണ്ടായി.
ജീവിതരേഖ
1946 ജൂൺ 6 ന് പെൻസിൽവാനിയയിലെ ഫിലാഡൽഫിയയിലാണ് ശരീഫ അഹ്‌മദ് ജനിച്ചത്. യെമൻ വംശജനായിരുന്നു പിതാവ്, മാതാവ് ചെക്ക് വംശജയും. ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം, ശരീഫ, പെൻസിൽവാനിയ സർവകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി. പെൻസിൽവാനിയ സർവകലാശാലയിൽ പഠിക്കുന്ന കാലത്ത്, 1960-ൽ ഫെമിനിസ്റ്റ് പ്രസ്ഥാനത്തിൽ ചേർന്നു. അവരുടെ മതപരമായ ബോധ്യങ്ങളും ഫെമിനിസവും തമ്മിൽ വൈരുദ്ധ്യമുണ്ടെന്ന് കരുതിയിരുന്നില്ല അവർ. മതതാരതമ്യത്തിൽ ബിരുദാനന്തര ബിരുദം നേടാനായി നോർവിച്ച് സർവകലാശാലയിലെത്തി. 1977-ൽ മർമ്മഡ്യൂക് പിക്താളിന്റെ ഖുർആൻ വിവർത്തനം എഡിറ്റ് ചെയ്തു.
1978 മുതൽ 1987 വരെ സൗദിയിലായിരുന്നു ശരീഫയും ഭർത്താവ് മജ്‌ദിയും താമസിച്ചിരുന്നത്. സൗദി ഗസറ്റിൽ പത്രപ്രവർത്തകയായും പ്രവർത്തിച്ച ശേഷം 1987-ൽ അമേരിക്കയിലേക്ക് തന്നെ മടങ്ങി.
മാനം
2. Two parallel line segments can be connected to form a square.
3. Two parallel squares can be connected to form a cube.
4. Two parallel cubes can be connected to form a tesseract. ]] ഒരു വ്യവസ്ഥയിലുള്ള(system) ഒരു ബിന്ദുവിനെ നിർവചിക്കാനുള്ള ഏറ്റവും കുറച്ചു നിർദ്ദേശാങ്കങ്ങളുടെ എണ്ണമാണ് മാനം എന്നതുകൊണ്ട്‌ ഉദ്ദേശിക്കുന്നത്.
ഉദാഹരണം :ഒരു രേഖയ്ക്ക് ഉള്ള മാനം ഒന്നാണ്, കാരണം അതിലെ ഒരു ബിന്ദുവിനെ സൂചിപ്പിക്കാൻ കേവലം ഒരു നിർദ്ദേശാങ്കം മതി.ഒരു പരന്ന പ്രതലതിനുള്ളത് രണ്ടാണ് .നാം കാണുന്ന എല്ലാ വസ്തുക്കൾക്കുമുള്ളത്   മൂന്നാണ് കാരണം അവയ്ക്കെല്ലാം നീളവും വീതിയും ഉയരവുമുണ്ട്.
വർഗ്ഗം:അളവുകൾ വർഗ്ഗം:മാനം
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഗുവഹാട്ടി
വടക്കുകിഴക്കേ ഇന്ത്യയിലെ ഗുവഹാത്തിയിൽ സ്ഥിതി ചെയ്യുന്ന ഇന്ത്യയിലെ ആറാമത്തെ ഐ.ഐ.ടി.യാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഗുവഹാട്ടി. ബ്രഹ്മപുത്ര നദിയുടെ വടക്കേ തീരത്തായി സ്ഥിതിചെയ്യുന്ന ഐ.ഐ.ടി.ജി. ക്യാമ്പസിൽ 152 അദ്ധ്യാപകരും, 1300 അണ്ടർഗ്രാജുവേറ്റ് വിദ്യാർത്ഥികളും 500 ബിരുദാനന്തര ബിരുദ വിദ്യാർത്ഥികളും ഉണ്ട്.
വർഗ്ഗം:ഐ.ഐ.ടികൾ
ഗയ് ഫോക്സ് മുഖം‌മൂടി
അവലംബം
വർഗ്ഗം:മീമുകൾ
ബിയാങ്ക ബീറ്റ്സൺ
ബിയാങ്ക ബീറ്റ്സൺ ആസ്ട്രേലിയൻ സമകാലീന കലാകാരിയാണ്.
ജീവിതവും പ്രവർത്തനവും
അവരുടെ Feast of the Bon-yi, The cluster of large nuts and spirit എന്നിവ അവരുടെ പ്രശസ്ത രചനകൾ ആകുന്നു.
ലേയത്വം
ലേയത്വം ലേയമെന്നറിയപ്പെടുന്ന പദാർഥമായ ഒരു ഖരത്തിന്റെയോ, ദ്രാവകത്തിന്റെയോ, വാതകരാസവസ്തുവിന്റെയോ സ്വഭാവം ആണ് ഖരമോ ദ്രാവകമോ വാതകമോ ആയ ഒരു ലായകത്തിൽ ലയിച്ച് ഒരു ലായനി ഉണ്ടാക്കുക എന്നത്. ഒരു പദാർഥത്തിന്റെ ലേയത്വം അടിസ്ഥാനപരമായി ലേയത്തിന്റെയും ലായകത്തിന്റെയും ഭൗതികമോ രാസികമോ ആയ ഗുണങ്ങളേയും താപനിലയേയും മർദ്ദത്തേയും പി എച്ച് മൂല്യത്തേയും ആശ്രയിച്ചിരിക്കുന്നു. ഒരു പ്രത്യേക ലായകത്തിൽ ഒരു പദാർഥത്തിന്റെ ലേയത്വത്തിന്റെ വ്യാപ്തിഗാഢതയുടെ അളവായി കണക്കാക്കാം
അവലംബം
വർഗ്ഗം:അവലംബം ഇല്ലാത്ത താളുകൾ വർഗ്ഗം:രസതന്ത്രം
ദി ത്രീ മിസ്റ്റേക്സ് ഓഫ് മൈ ലൈഫ്
പ്രധാന കഥപാത്രങ്ങൾ
ഗോവിന്ദ്: ഗോവിന്ദ് ജാറ്റ് പട്ടേലിലൂടെയാണ്‌ നോവൽ ആരംഭിക്കുന്നത്. ഗോവിന്ദിന്‌ ഒരു ബിസിനസ്സുകാരനാകാനാണ്‌ ആഗ്രഹം. ഗോവിന്ദിൻറെ ഏറ്റവും അടുത്ത സുഹൃത്തുക്കളാണ്‌ ഒമിയും ഇഷും (ഇഷാൻ). ഗോവിന്ദിൻറെ അച്ഛൻ അവനേയും അമ്മയേയും ഉപേക്ഷിച്ചു പോയി. അവൻറെ അമ്മ കല്യാണവീട്ടിലേക്കും മറ്റും പലഹാരങ്ങൾ ഉണ്ടാക്കി ചെറിയ കച്ചവടം നടത്തുന്നു. അതിൽ ഗോവിന്ദും സഹായിക്കാറുണ്ട്. ഗോവിന്ദ് കുട്ടികൾക്ക് കണക്കിന്‌ ക്ലാസെടുത്തും വരുമാനം ഉണ്ടാക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ നോവലുകൾ വർഗ്ഗം:2008 -ലെ നോവലുകൾ ത്രീ
പാൽ ചുരത്തൽ
ലഘുചിത്രം| പൂച്ചക്കുട്ടികളുടെ നഴ്സിങ് ലഘുചിത്രം| മുലയൂട്ടുന്ന പെൺ [[കയോട്ടി|കൊയോട്ടുകൾ ദൃശ്യമാകുന്ന മുലകൾ]] മുല ചുരത്തൽ അല്ലെങ്കിൽ പാൽ ചുരത്തൽ എന്നത് സസ്തനഗ്രന്ഥികളിൽ നിന്ന് പാൽ സ്രവിക്കുന്നതിനെയും അമ്മ തന്റെ കുഞ്ഞുങ്ങളെ പോറ്റാൻ മുലയൂട്ടുന്ന സമയത്തെയും വിവരിക്കുന്നു. ഈ പ്രക്രിയ സ്വാഭാവികമായും ലൈംഗിക പക്വതയുള്ള എല്ലാ പെൺ സസ്തനികളിലും സംഭവിക്കുന്നു. എല്ലാ മൃഗങ്ങളിലും (മനുഷ്യർ ഉൾപ്പെടെ) പാൽ നൽകുന്ന പ്രക്രിയയെ നഴ്സിംഗ് എന്നും മനുഷ്യരിൽ മുലയൂട്ടൽ എന്നും വിളിക്കുന്നു. നവജാത ശിശുക്കൾ പലപ്പോഴും സ്വന്തം സ്തനകലകളിൽ നിന്ന് കുറച്ച് പാൽ ഉത്പാദിപ്പിക്കുന്നു, ഇത് മന്ത്രവാദിനിയുടെ പാൽ എന്നർഥം വരുന്ന വിച്ച്സ് മിൽക്ക് എന്നറിയപ്പെടുന്നു.
മിക്ക സ്പീഷിസുകളിലും, പാൽ ചുരത്തൽ ഒരു സ്ത്രീ അവളുടെ ജീവിതത്തിലെ ഏതെങ്കിലും ഘട്ടത്തിൽ ഗർഭം ധരിച്ചിരുന്നു എന്നതിന്റെ അടയാളമാണ്, എന്നിരുന്നാലും ഗർഭം കൂടാതെ ഇത് സംഭവിക്കാം. മോണോട്രീമുകൾ ഒഴികെ (മുട്ടയിടുന്ന സസ്തനികൾ ആയ അവ മുലക്കണ്ണുകൾക്ക് പകരം വയറിലെ നാളങ്ങളിലൂടെ പാൽ പുറത്തുവിടുന്നു) മിക്കവാറും എല്ലാ സസ്തനികൾക്കും മുലക്കണ്ണുകൾ ഉണ്ട്. തെക്കുകിഴക്കൻ ഏഷ്യയിൽ നിന്നുള്ള ദയക് ഫ്രൂട്ട് ബാറ്റ് എന്ന ഒരേയൊരു ഇനം സസ്തനികളിൽ, പാൽ ഉൽപാദനം ഒരു സാധാരണ പുരുഷ പ്രവർത്തനമാണ്.
പാലുത്പാദനത്തിന്റെ പരിപാലനമാണ് ഗാലക്ടോപോയിസിസ്. ഈ ഘട്ടത്തിൽ പ്രോലക്റ്റിൻ ആവശ്യമാണ്. മുലകുടിക്കുന്നതിനോടുള്ള പ്രതികരണമായി മിൽക്ക് ലെറ്റ്-ഡൗൺ റിഫ്ലെക്സിന് ഓക്സിടോസിൻ നിർണായകമാണ്. നഴ്സിങ്ങുമായി ബന്ധമില്ലാത്ത പാൽ ഉൽപാദനമാണ് ഗാലക്റ്റോറിയ. ഹൈപ്പർപ്രോളാക്റ്റിനേമിയ പോലുള്ള ഹോർമോൺ അസന്തുലിതാവസ്ഥയുടെ ഫലമായി പല സസ്തനികളിലെയും പുരുഷന്മാരിലും സ്ത്രീകളിലും ഇത് സംഭവിക്കാം.
ഉദ്ദേശം
പ്രസവശേഷം കുഞ്ഞുങ്ങൾക്ക് പോഷണവും പ്രതിരോധ സംരക്ഷണവും നൽകുക എന്നതാണ് മുലപ്പാലിന്റെ പ്രധാന ധർമ്മം.. മിക്കവാറും എല്ലാ സസ്തനികളിലും, മുലയൂട്ടൽ വന്ധ്യതയുടെ ഒരു കാലഘട്ടത്തെ പ്രേരിപ്പിക്കുന്നു (മനുഷ്യരിൽ, ലാക്റ്റേഷണൽ അമെനോറിയ), ഇത് സന്താനങ്ങളുടെ നിലനിൽപ്പിന് അനുയോജ്യമായ ജനന ഇടവേള നൽകാൻ സഹായിക്കുന്നു.
മനുഷ്യൻ
ലഘുചിത്രം|280x280ബിന്ദു| മനുഷ്യന്റെ സ്തനത്തിൽ നിന്ന് പാൽ സ്രവണം
ഹോർമോൺ സ്വാധീനം
ഗർഭാവസ്ഥയുടെ പതിനെട്ടാം ആഴ്ച മുതൽ (രണ്ടാമത്തെയും മൂന്നാമത്തെയും ത്രിമാസങ്ങൾ) ഒരു സ്ത്രീയുടെ ശരീരം സ്തനങ്ങളിലെ പാൽ നാള വ്യവസ്ഥയുടെ വളർച്ചയെ ഉത്തേജിപ്പിക്കുന്ന ഹോർമോണുകൾ ഉത്പാദിപ്പിക്കുന്നു:
ഗർഭനിരോധന ഗുളികകൾ, ഗാലക്‌ടഗോഗുകൾ, ബ്രെസ്റ്റ് പമ്പ് ഉപയോഗിച്ച് പാൽ എക്‌സ്‌പ്രഷൻ എന്നിവയുടെ സംയോജനത്തിലൂടെ ഗർഭം കൂടാതെ മുലയൂട്ടൽ പ്രേരിപ്പിക്കാനും കഴിയും. ലഘുചിത്രം| മുലയൂട്ടൽ (ശരിയായ ലാച്ച്-ഓൺ പൊസിഷൻ) ലഘുചിത്രം| നവജാത ശിശുവിന് മുലയൂട്ടൽ ലഘുചിത്രം|240x240ബിന്ദു| ഒരു മുതിർന്ന കുട്ടിയുടെ മുലയൂട്ടൽ
സെക്രീറ്ററി ഡിഫറൻഷ്യേഷൻ
ഗർഭാവസ്ഥയുടെ അവസാന ഘട്ടത്തിൽ, സ്ത്രീയുടെ സ്തനങ്ങൾ സെക്രീട്ടറി ഡിഫറൻഷ്യേഷൻ ഘട്ടത്തിലേക്ക് പ്രവേശിക്കുന്നു. സ്തനങ്ങൾ കന്നിപ്പാൽ (താഴെ കാണുക), കട്ടിയുള്ളതും ചിലപ്പോൾ മഞ്ഞകലർന്നതുമായ ദ്രാവകം ഉണ്ടാക്കുമ്പോഴാണ് ഇത്. ഈ ഘട്ടത്തിൽ, പ്രൊജസ്ട്രോണിന്റെ ഉയർന്ന അളവ് മിക്ക പാലുത്പാദനത്തെയും തടയുന്നു. ഗർഭിണിയായ സ്ത്രീ തന്റെ കുഞ്ഞ് ജനിക്കുന്നതിന് മുമ്പ് ഏതെങ്കിലും കന്നിപ്പാൽ ചോർന്നാൽ അത് ഒരു മെഡിക്കൽ ആശങ്കയല്ല, ഭാവിയിലെ പാൽ ഉൽപാദനത്തിന്റെ സൂചനയുമല്ല.
സെക്രീറ്ററി ആക്റ്റിവേഷൻ
ജനനസമയത്ത്, പ്രോലാക്റ്റിന്റെ അളവ് ഉയർന്ന നിലയിലായിരിക്കും, മറുപിള്ളയുടെ ഡെലിവറി പ്രൊജസ്റ്ററോൺ, ഈസ്ട്രജൻ, എച്ച്പിഎൽ എന്നിവയുടെ അളവ് പെട്ടെന്ന് കുറയുന്നതിന് കാരണമാകുന്നു. ഉയർന്ന പ്രോലാക്റ്റിൻ അളവ് സാന്നിധ്യത്തിൽ പ്രോജസ്റ്ററോണിന്റെ ഈ പെട്ടെന്നുള്ള പിൻവലിക്കൽ സെക്രീറ്ററി ആക്റ്റിവേഷന്റെ സമൃദ്ധമായ പാൽ ഉൽപാദനത്തെ ഉത്തേജിപ്പിക്കുന്നു.
മറ്റ് ഹോർമോണുകൾ, പ്രത്യേകിച്ച് ഇൻസുലിൻ, തൈറോക്സിൻ, കോർട്ടിസോൾ എന്നിവയാണ്, എന്നാൽ അവയുടെ പങ്ക് ഇതുവരെ നന്നായി മനസ്സിലാക്കപ്പെട്ടിട്ടില്ല. ജനനത്തിനു ശേഷം ഏകദേശം 30-40 മണിക്കൂർ കഴിഞ്ഞ് സെക്രീറ്ററി ആക്റ്റിവേഷൻ ആരംഭിക്കുമെന്ന് ബയോകെമിക്കൽ മാർക്കറുകൾ സൂചിപ്പിക്കുന്നുവെങ്കിലും, ജനിച്ച് 50-73 മണിക്കൂർ (2-3 ദിവസം) വരെ അമ്മമാർക്ക് സ്തന നിറവ് വർദ്ധിച്ചതായി അനുഭവപ്പെടില്ല.
മുലപ്പാൽ കുടിക്കുന്ന കുഞ്ഞിന് ലഭിക്കുന്ന ആദ്യത്തെ പാലാണ് കൊളസ്‌ട്രം. ഉയർന്ന അളവിൽ വെളുത്ത രക്താണുക്കളും ആന്റിബോഡികളും ഇതിൽ അടങ്ങിയിരിക്കുന്നു, പ്രത്യേകിച്ച് ഇമ്യൂണോഗ്ലോബുലിൻ എ (IgA) കൂടുതലാണ്, ഇത് കുഞ്ഞിന്റെ പക്വതയില്ലാത്ത കുടലിന്റെ ആവരണമായി പ്രവർത്തിക്കുന്നു, കൂടാതെ രോഗകാരികൾ കുഞ്ഞിന്റെ സിസ്റ്റത്തെ ആക്രമിക്കുന്നത് തടയാൻ സഹായിക്കുന്നു. സെക്രീറ്ററി IgA ഭക്ഷണ അലർജി തടയാനും സഹായിക്കുന്നു. ജനനത്തിനു ശേഷമുള്ള ആദ്യ രണ്ടാഴ്ചകളിൽ, കന്നിപ്പാൽ ഉൽപാദനം സാവധാനം പക്വമായ മുലപ്പാലിലേക്ക് വഴിമാറുന്നു.
ഓട്ടോക്രൈൻ കണ്ട്രോള് - ഗാലക്റ്റോപോയിസിസ്
ഹോർമോൺ എൻഡോക്രൈൻ കൺട്രോൾ സിസ്റ്റം ഗർഭകാലത്തും ജനനത്തിനു ശേഷമുള്ള ആദ്യ ദിവസങ്ങളിലും പാൽ ഉൽപാദനത്തെ നയിക്കുന്നു. പാൽ വിതരണം കൂടുതൽ ദൃഢമായി സ്ഥാപിക്കപ്പെടുമ്പോൾ, ഓട്ടോക്രൈൻ (അല്ലെങ്കിൽ പ്രാദേശിക) നിയന്ത്രണ സംവിധാനം ആരംഭിക്കുന്നു.
ഈ ഘട്ടത്തിൽ, മുലകളിൽ നിന്ന് എത്രമാത്രം പാൽ നീക്കം ചെയ്യപ്പെടുന്നുവോ അത്രയും പാൽ ഉത്പാദിപ്പിക്കപ്പെടും. പാൽ പൂർണ്ണമായി കളയുന്നത് പാൽ ഉൽപാദന നിരക്ക് വർദ്ധിപ്പിക്കുമെന്നും ഗവേഷണങ്ങൾ സൂചിപ്പിക്കുന്നു. അതിനാൽ, കുഞ്ഞ് എത്ര തവണ ഭക്ഷണം നൽകുന്നു, മുലയിൽ നിന്ന് പാൽ കൈമാറാൻ എത്ര നന്നായി കഴിയും എന്നതിനെ ആശ്രയിച്ച് പാൽ വിതരണത്തെ ശക്തമായി സ്വാധീനിക്കുന്നു. കുറഞ്ഞ സപ്ലൈക്ക് ഇന്നിപ്പറയുന്നവ പോലെയുള്ള കാരണങ്ങൾ പലപ്പോഴും കണ്ടെത്താൻ കഴിയും:
മിൽക്ക് എജക്ഷൻ റിഫ്ലെക്സ്
ബ്രെസ്റ്റ് അൽവിയോളിയിൽ നിന്ന് മുലക്കണ്ണിലേക്ക് പാൽ കടത്തിവിടുന്ന സംവിധാനമാണിത്. കുഞ്ഞ് മുലകുടിക്കുന്നത് ഹൈപ്പോതലാമസിലെ പാരാവെൻട്രിക്കുലാർ ന്യൂക്ലിയസ്, സുപ്രോപ്റ്റിക് ന്യൂക്ലിയസ് എന്നിവയെ ഉത്തേജിപ്പിക്കുന്നു, ഇത് ഓക്സിടോസിൻ ഉൽപ്പാദിപ്പിക്കുന്നതിന് പിൻഭാഗത്തെ പിറ്റ്യൂട്ടറി ഗ്രന്ഥിക്ക് സൂചന നൽകുന്നു. ഓക്‌സിടോസിൻ അൽവിയോളിക്ക് ചുറ്റുമുള്ള മയോപിത്തീലിയൽ കോശങ്ങളുടെ സങ്കോചത്തെ ഉത്തേജിപ്പിക്കുന്നു. വർദ്ധിച്ച സമ്മർദ്ദം നാളി സംവിധാനത്തിലൂടെ പാൽ ഒഴുകുകയും മുലക്കണ്ണിലൂടെ പുറത്തുവിടുകയും ചെയ്യുന്നു. ഈ പ്രതികരണം കണ്ടീഷൻ ചെയ്യാവുന്നതാണ് ഉദാ. കുഞ്ഞിന്റെ കരച്ചിൽ.
കുഞ്ഞ് മുലകുടിക്കുന്ന പ്രവൃത്തിയിലൂടെ അമ്മയുടെ മുലയിൽ പാൽ പുറന്തള്ളൽ ആരംഭിക്കുന്നു. മിൽക്ക് എജക്ഷൻ റിഫ്ലെക്സ് (ലെറ്റ്-ഡൗൺ റിഫ്ലെക്സ് എന്നും അറിയപ്പെടുന്നു) എല്ലായ്പ്പോഴും സ്ഥിരതയുള്ളതല്ല, പ്രത്യേകിച്ച് ആദ്യം. ഒരിക്കൽ ഒരു സ്ത്രീയെ നഴ്സിങ്ങ് ചെയ്യാൻ വ്യവസ്ഥ ചെയ്താൽ, ഏതൊരു കുഞ്ഞിന്റെയും ശബ്ദം ഉൾപ്പെടെയുള്ള പലതരം ഉത്തേജനങ്ങളാൽ ലെറ്റ്-ഡൌൺ ട്രിഗർ ചെയ്യപ്പെടാം. മുലയൂട്ടലിനെക്കുറിച്ച് ചിന്തിക്കുന്നത് പോലും ഈ റിഫ്ലെക്‌സിനെ ഉത്തേജിപ്പിക്കുകയും അനാവശ്യമായ ചോർച്ചയ്ക്ക് കാരണമാവുകയും ചെയ്യും. എന്നിരുന്നാലും, ഇതും മറ്റ് പ്രശ്നങ്ങളും പലപ്പോഴും രണ്ട് ആഴ്ച ഭക്ഷണം കഴിഞ്ഞ് പരിഹരിക്കപ്പെടും. സമ്മർദ്ദമോ ഉത്കണ്ഠയോ മുലയൂട്ടുന്നതിൽ ബുദ്ധിമുട്ടുകൾ ഉണ്ടാക്കും. ഓക്സിടോസിൻ എന്ന ഹോർമോൺ പാൽ പുറന്തള്ളുന്നതിനോ അല്ലെങ്കിൽ ലെറ്റ്-ഡൗൺ റിഫ്ലെക്സിലേക്കോ നയിക്കുന്നു. ഓക്സിടോസിൻ പാൽ ചുരത്താൻ സ്തനത്തിന് ചുറ്റുമുള്ള പേശികളെ ഉത്തേജിപ്പിക്കുന്നു. മുലയൂട്ടുന്ന അമ്മമാർ സംവേദനത്തെ വ്യത്യസ്തമായി വിവരിക്കുന്നു. ചിലർക്ക് നേരിയ ഇക്കിളി അനുഭവപ്പെടുന്നു, മറ്റുള്ളവർക്ക് അമിതമായ സമ്മർദ്ദമോ ചെറിയ വേദന/അസ്വാസ്ഥ്യമോ അനുഭവപ്പെടുന്നു, മറ്റുചിലർക്ക് വ്യത്യസ്തമായി ഒന്നും അനുഭവപ്പെടുന്നില്ല. ചുരുക്കം ചിലർക്ക് ഒരു ഫീഡിന് കുറച്ച് മിനിറ്റ് വരെ, മറ്റ് നെഗറ്റീവ് സംവേദനങ്ങൾക്കൊപ്പം ഉത്കണ്ഠ, കോപം അല്ലെങ്കിൽ ഓക്കാനം എന്നിവയ്ക്ക് കാരണമാകുന്ന ഒരു ഡിസ്ഫോറിക് മിൽക്ക് എജക്ഷൻ റിഫ്ലെക്സ് അനുഭവിക്കുന്നു.
മുലക്കണ്ണുകളുടെ വ്രണമോ വിള്ളലോ, കുഞ്ഞിൽ നിന്നുള്ള വേർപിരിയൽ, സ്തന ശസ്ത്രക്രിയയുടെ ചരിത്രം, അല്ലെങ്കിൽ മുൻകാല സ്തനാഘാതത്തിൽ നിന്നുള്ള ടിഷ്യു കേടുപാടുകൾ എന്നിവ കാരണം മോശമായ മിൽക്ക് എജക്ഷൻ റിഫ്ലെക്‌സ് ഉണ്ടാകാം. ഒരു അമ്മയ്ക്ക് മുലയൂട്ടുന്നതിൽ പ്രശ്‌നമുണ്ടെങ്കിൽ, മിൽക്ക് എജക്ഷൻ റിഫ്ലെക്‌സിനെ സഹായിക്കുന്നതിനുള്ള വിവിധ രീതികൾ സഹായിച്ചേക്കാം. പരിചിതവും സൗകര്യപ്രദവുമായ സ്ഥലത്ത് പാൽ കൊടുക്കുക, സ്തനത്തിലോ പുറകിലോ മസാജ് ചെയ്യുക, അല്ലെങ്കിൽ തുണി അല്ലെങ്കിൽ ഷവർ ഉപയോഗിച്ച് സ്തനങ്ങൾ ചൂടാക്കുക എന്നിവ ഇതിൽ ഉൾപ്പെടുന്നു.
ഗർഭധാരണം കൂടാതെ, പ്രേരിതമായ മുലയൂട്ടൽ, റീലാക്റ്റേഷൻ
മനുഷ്യരിൽ, ചില സംസ്‌കാരങ്ങളിൽ പ്രേരിതമായ മുലയൂട്ടലും റീലാക്റ്റേഷനും പതിവായി നിരീക്ഷിക്കപ്പെട്ടിട്ടുണ്ട്, ദത്തെടുക്കുന്ന അമ്മമാരിലും മറ്റും ഇത് വ്യത്യസ്തമായ വിജയം പ്രകടമാക്കുന്നു. ജീവശാസ്ത്രപരമായ അമ്മമാരല്ലാത്ത സ്ത്രീകളിൽ (അല്ലെങ്കിൽ മറ്റ് ജീവിവർഗങ്ങളിലെ സ്ത്രീകൾ) മുലയൂട്ടാനുള്ള സാധ്യത പരിണാമപരമായ നേട്ടം നൽകുന്നു, പ്രത്യേകിച്ച് ഉയർന്ന മാതൃമരണനിരക്കും ഇറുകിയ സാമൂഹിക ബന്ധവുമുള്ള ഗ്രൂപ്പുകളിൽ. മിക്ക പ്രൈമേറ്റുകളിലും, ചില ലെമറുകളിലും, കുള്ളൻ മംഗൂസുകളിലും ഈ പ്രതിഭാസം നിരീക്ഷിക്കപ്പെട്ടിട്ടുണ്ട്.
ശാരീരികവും മാനസികവുമായ ഉത്തേജനം, മരുന്ന്, അല്ലെങ്കിൽ ആ രീതികളുടെ സംയോജനം എന്നിവയിലൂടെ മനുഷ്യരിൽ മുല ചുരത്തൽ ഉണ്ടാകാം. മുല ചുരത്തൽ പ്രേരിപ്പിക്കുന്നതിനുള്ള നിരവധി പ്രോട്ടോക്കോളുകൾ ഡോ. ജാക്ക് ന്യൂമാനും ലെനോർ ഗോൾഡ്‌ഫാർബും വികസിപ്പിച്ചെടുത്തു, അവയെ സാധാരണയായി ന്യൂമാൻ-ഗോൾഡ്‌ഫാർബ് പ്രോട്ടോക്കോളുകൾ എന്ന് വിളിക്കുന്നു. "പതിവ് പ്രോട്ടോക്കോളിൽ" ഗർഭാവസ്ഥയുടെ ഹോർമോൺ അളവ് അനുകരിക്കാൻ ഡോംപെരിഡോൺ ഉപയോഗിച്ച് ഗർഭനിരോധന ഗുളികകളുടെ ഉപയോഗം ഉൾപ്പെടുന്നു, തുടർന്ന് ജനന നിയന്ത്രണം നിർത്തുകയും പാലുൽപാദനം പ്രേരിപ്പിക്കുന്നതിന് ഇരട്ട ഇലക്ട്രിക് ബ്രെസ്റ്റ് പമ്പ് അവതരിപ്പിക്കുകയും ചെയ്യുന്നു. ത്വരിതപ്പെടുത്തിയ ടൈംലൈനെ പിന്തുണയ്ക്കുന്നതിനും ആർത്തവവിരാമം സംഭവിച്ച മാതാപിതാക്കളിൽ പ്രേരിതമായ മുലയൂട്ടലിനെ പിന്തുണയ്ക്കുന്നതിനും അധിക പ്രോട്ടോക്കോളുകൾ നിലവിലുണ്ട്.
പുരുഷ പാൽ ചുരത്തലിന്റെ അപൂർവ വിവരണങ്ങൾ (ഗാലക്റ്റോറിയയിൽ നിന്ന് വ്യത്യസ്തമായി) ചരിത്രപരമായ മെഡിക്കൽ, നരവംശശാസ്ത്ര സാഹിത്യങ്ങളിൽ നിലവിലുണ്ട്, എന്നിരുന്നാലും ഈ പ്രതിഭാസം സമീപകാല സാഹിത്യങ്ങൾ സ്ഥിരീകരിച്ചിട്ടില്ല.
മുല ചുരത്തൽ പ്രേരിപ്പിക്കുന്ന മരുന്നാണ് ഡോംപെരിഡോൺ.
പുറം കണ്ണികൾ
വർഗ്ഗം:മുലപ്പാൽ വർഗ്ഗം:പാൽ വർഗ്ഗം:ഗ്രന്ഥികൾ വർഗ്ഗം:മുലയൂട്ടൽ
ശരവണഭവഗുഹനേ
പാപനാശം ശിവൻ മധ്യമാവതിരാഗത്തിൽ ചിട്ടപ്പെടുത്തിയ ഒരു തമിഴ് കൃതിയാണ് ശരവണഭവഗുഹനേ.
പല്ലവി
ശരവണഭവഗുഹനേ ഷന്മുഖനേ ദയാപരനേ
അനുപല്ലവി
ചരണകമലം ശരണം ശരണം യെന്രു ഇരവുപകൽ ഭജിക്കും ഏഴയ്ക്കരുൾ മാൽമുരുകനേ
ചരണം
പന്നിരണ്ടു കൺകളാൽ അടിമയെപാർത്തിരങ്ക തിരുവുള്ളമും ഇല്ലയോ പരിന്തരുൾ പുരിന്തിടാവിടിൽ വേറെവരിടം മുറയിടുവേൻ അന്നൈയോടു തന്തൈനീ വാഴ്‌വിനിൽ അനൈട്ടും നീയെന്രു നമ്പിനേനേ അഖിലലോകനായകാ വള്ളിദേവനൈമണാള മയിൽവാഹന മുരുകനേ
അർത്ഥം
രാപകലില്ലാതെ ഏതുനേരവും അങ്ങയുടെ പാദപങ്കജങ്ങളെ മനസ്സിൽ ധ്യാനിച്ച് കേഴുന്ന ഈ ഏഴയ്ക്ക് അങ്ങ് അഭയം നൽകില്ലേ? എന്നോടങ്ങ് കരുണകാണിച്ചില്ലെങ്കിൽ ഞാനാരോട് പോയി കെഞ്ചണം? നീയാണെന്റെ അമ്മയും അച്ഛനും എന്റെ ജീവിതത്തിൽ എല്ലാം തന്നെയും.
പുറത്തേക്കുള്ള കണ്ണികൾ
വർഗ്ഗം:മധ്യമാവതി രാഗത്തിൽ ചിട്ടപ്പെടുത്തിയ കൃതികൾ
കെദിരി
കെദിരി, ജാവ ദ്വീപിൽ കിഴക്കൻ ജാവ പ്രവിശ്യയിലെ ബ്രാൻറാസ് നദിക്കടുത്തു സ്ഥിതിചെയ്യുന്ന ഒരു ഇന്തോനേഷ്യൻ നഗരമാണ്. 2007 ൽ ഇവിടെനിന്നു കണ്ടെടുത്തു പുരാവസ്തു തെളിവുകൾ കെദിരിയ്ക്കു ചുറ്റുമുള്ള പ്രദേശങ്ങൾ പതിനൊന്നാം നൂറ്റാണ്ടിലെ ഒരു ഹൈന്ദവ രാജ്യമായ കെദിരി സാമ്രാജ്യം നിലനിന്നിരുന്ന സ്ഥാനമായിരുന്നുവെന്നു സൂചിപ്പിക്കുന്നു. ഇന്തോനേഷ്യയിലെ പഞ്ചസാര, സിഗരറ്റ് എന്നീ വ്യവസായങ്ങളുടെ ഒരു പ്രധാന വ്യാപാര കേന്ദ്രമാണിത്.
ചരിത്രം
ബ്രാൻഡാസ് നദീതട മേഖല പത്ത്, പതിനഞ്ച് നൂറ്റാണ്ടുകൾക്കിടയിലുള്ള കാലഘട്ടത്തിൽ ക്ലാസിക്കൽ ജാവ സംസ്കാരത്തിന്റെ സ്ഥാനമായി അറിയപ്പെട്ടിരുന്നു. 1042 ൽ അയ്ർലാങ്ക രാജാവാണ് ബാന്റാസ് നദിയുടെ ഉയർന്ന കരയിൽ ഈ നഗരം സ്ഥാപിച്ചത്. ഇത് യഥാർ‌ത്ഥത്തിൽ ദഹാനപുര എന്നോ ദഹാ എന്നോ അറിയപ്പെട്ടിരുന്നു. അയ്ർലാങ്കയുടെ മരണശേഷം അദ്ദേഹത്തിന്റെ രാജ്യം പടിഞ്ഞാറ് പഞ്ചാലു, കിഴക്ക് ജങ്കല രാജ്യം എന്നിങ്ങനെ രണ്ടു ഭാഗങ്ങളായി വിഭജിക്കപ്പെട്ടു. ദഹാ പഞ്ചാലു രാജ്യത്തിന്റെ തലസ്ഥാനമായും പിന്നീട് കെദിരി സാമ്രാജ്യത്തിന്റെ തലസ്ഥാനവുമായിത്തീർന്നു. നൂറ്റാണ്ടുകളിലുടനീളം ഈ നഗരത്തിന്റെ നിയന്ത്രണം സിങ്കസാരി, മജപാഹിത്, ദെമാക്, മത്തരാം എന്നീ രാജ്യങ്ങളുടെ നിയന്ത്രണത്തിലായിരുന്നു.
കെദിരി അഥവാ കദിരി എന്ന പേരു ഉരുത്തിരിഞ്ഞത് ഇന്ത്യൻ മൾബറി എന്നർത്ഥം വരുന്ന സംസ്കൃത പദമായ ഖാദ്രിയിൽനിന്നായിരിക്കാമെന്നു വിശ്വസിക്കപ്പെടുന്നു. ഈ പ്രദേശത്ത് മൾബെറിച്ചെടികൾ (പ്രാദേശികമായി പേസ് അല്ലെങ്കിൽ മെങ്കുടു എന്നറിയപ്പെടുന്നു) സമൃദ്ധമായി വളർന്നിരുന്നു.
ജാവനീസ് സാമ്രാജ്യങ്ങളുടെ അധഃപതനത്തിനു ശേഷമുള്ള കാലഘട്ടത്തിൽ കെദിരിയുടെ പ്രാധാന്യം കുറയുകയും ഇത് ഒരു ചെറിയ ഗ്രാമീണ അധിവാസകേന്ദ്രമായി മാറുകയും ചെയ്തു. പിൽക്കാലത്ത് ഡച്ചുകാർ ജാവ ദ്വീപ് പിടിച്ചടക്കിയതിന്റെ ഭാഗമായി ഇത് ഡച്ച് ഈസ്റ്റ് ഇന്ത്യാ കമ്പനി (വി.ഒ.സി) അധീനതയിലായിത്തീർന്നു.
കസുനാനൻ കാർതസുര സാമ്രാജ്യത്തിൽ നിന്നും മദുരയ്ക്കു സ്വാതന്ത്ര്യം നേടിയെടുക്കാൻ ഡച്ചുകാർ സഹായിക്കുമെന്നു പ്രത്യാശിച്ച ഒരു മദുരീസ് റീജന്റായിരുന്ന കാക്രനിൻഗ്രാറ്റ് IV ന്റെ നിയന്ത്രണത്തിലായിരുന്നു 1749 കളിൽ കിഴക്കൻ ജാവ. എന്നിരുന്നാലും, VOC അദ്ദേഹത്തിന്റെ പദ്ധതികൾ നിരസിച്ചപ്പോൾ, അദ്ദേങം യൂറോപ്യന്മാർക്കെതിരായി രംഗത്തു വരുകയുണ്ടായി. ഈ വിപ്ലവം ആത്യന്തികമായി പകുബുവാന II രാജാവിനാൽ അയയ്ക്കപ്പെട്ട രണ്ടു ജനറൽമാരുടെ പിന്തുണയോടെ VOC അടിച്ചമർത്തി. 1945 ൽ ഇന്തോനേഷ്യയുടെ സ്വാതന്ത്ര്യം വരെ കെദിരി പിന്നീട് ഡച്ചുകാരുടെ നിയന്ത്രണത്തിലായിരുന്നു.
1906-ൽ ഡച്ച് ഈസ്റ്റ് ഇൻഡീസ് സ്വയംഭരണാധികാരമുള്ള ഗെമീന്റെ കെദിരി സ്ഥാപിച്ചപ്പോൾ കേദരി നഗരത്തിന്രെ വളർച്ച് അതിവേഗത്തിലായി. 1928 ൽ സെൽഫ്സ്റ്റാന്റിംഗ് ഗെമീന്റെഷാപ്പ് (പൂർണ്ണ സ്വയംഭരണാവകാശമുള്ള ഭരണകൂടം) അനുവദിക്കപ്പെട്ടു.
1945-1949 കാലഘട്ടത്തിലെ ഇന്തോനേഷ്യൻ ദേശീയ വിപ്ലവസമയത്ത് കെദിരി ജനറൽ സുദിർമാന്റെ ഗറില്ലാ പ്രചരണത്തിന്റെ പ്രധാന ലക്ഷ്യമായിരുന്നു. 1965 ൽ പരാജയപ്പെട്ട 30 സെപ്തംബർ മൂവ്മെന്റ് ഭരണ അട്ടിമറിക്കുശേഷം കെദിരി നഗരത്തിലുണ്ടായ രൂക്ഷമായ രക്തച്ചൊരിച്ചിലിൽ ആയിരക്കണക്കിന് ആളുകൾ കൊല്ലപ്പെട്ടിരുന്നു.
1958 ൽ ചൈനീസ് ഇന്തോനേഷ്യക്കാരനായിരുന്ന ട്ജോവ ഇങ് ഹ്വി ഇവിടെ ഗുഡാങ് ഗരം ക്രെട്ടെക് പുകയില വ്യവസായം സ്ഥാപിച്ചു. കെദിരിയിൽ അദ്ദേഹം വലിയ ഭൂപ്രദേശങ്ങൾ വാങ്ങുകയും ഒരു ക്രെട്ടെക്ക് സിഗാർ ഫാക്ടറി സ്ഥാപിക്കുകയും ചെയ്തു. ഇന്ന്, ഗുഡാങ് ഗരം 40,000-ലധികം തൊഴിലാളികളുള്ള നഗരത്തിലെ ഏറ്റവും വലിയ തൊഴിൽ ദാതാവാണ്.
ഭരണവിഭാഗങ്ങൾ
കെദിരി നഗരം മൂന്നു കെക്കമാട്ടാൻ ('ജില്ലകൾ') ആയി വിഭജിക്കപ്പെട്ടിരിക്കുന്നു, ഓരോന്നും ഒരു കമാറ്റിന്റെ നേതൃത്വത്തിലുള്ളതാണ്:
സമൂഹവും സംസ്കാരവും
ജാവനീസ് സാമ്രാജ്യങ്ങളുടെ ഒരു പുരാതന തലസ്ഥാനമെന്നറിയപ്പെടുന്ന ഈ നഗരം ജാവനീസ് ജനതയുടെ ഒരു പ്രധാന സാംസ്കാരിക കേന്ദ്രങ്ങളിൽ ഒന്നായിരുന്നു. കെദിരി, മജാപാഹിത് സാമ്രാജ്യ കാലഘട്ടത്തിലെ പുരാതന അവശിഷ്ടങ്ങളേയും കാൻഡികളേയും ഈ നഗരം ഉൾക്കൊള്ളുന്നു.
അവലംബം
വർഗ്ഗം:ജാവ വർഗ്ഗം:ഇന്തോനേഷ്യൻ നഗരങ്ങൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി റൂർക്കി
ഉത്തർഖണ്ഡ് സംസ്ഥാനത്തിലെ റൂർക്കി എന്ന ചെറിയ പട്ടണപ്രദേശത്ത് സ്ഥിതിചെയ്യുന്ന ഐ.ഐ.ടി.യാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി റൂർക്കി. തോംസൺ കോളേജ് ഓഫ് എഞ്ചിനീയറിംഗ് എന്ന പേരിൽ ബ്രിട്ടീഷുകാരാൽ സ്ഥാപിക്കപ്പെട്ടതാണ് ഇത്. ഗംഗാ കനാലിന്റെ നിർമ്മാണത്തിനു വേണ്ട എൻജിനീയർമാരെ പരിശീലിപ്പിക്കുക എന്ന ലക്ഷ്യവുമായാണ് ഇത് ആരംഭിച്ചത്. 1846-ൽ ആരംഭിച്ച ഈ സ്ഥാപനം ഇന്ത്യയിലെ ആദ്യത്തെ എൻജിനീയറിംഗ് കോളേജാണ്.
1949-ൽ യൂണിവെഴ്സിറ്റി ഓഫ് റുർക്കിയായി ഉയർത്തപ്പെട്ടു. 2001 ലാണ് ഇത് ഐഐറ്റിയായി ഉയർത്തപ്പെട്ടത്.
വർഗ്ഗം:ഐ.ഐ.ടികൾ
അമർഗോസ നദി
അമർഗോസ നദി അമേരിക്കൻ ഐക്യനാടുകളിലെ തെക്കൻ നെവാഡയിലും കിഴക്കൻ കാലിഫോർണിയയിലും കൂടി തുടർച്ചയില്ലാതെ, കാലികമായി ഒഴുകുന്ന 185 മൈൽ (298 കിലോമീറ്റർ) നീളമുള്ള ഒരു ജലപാതയാണ്. ഇത് ഒരു ഉയർന്ന മരുഭൂമി പ്രദേശത്ത്, ലാസ് വെഗാസിന്റെ വടക്കുപടിഞ്ഞാറുള്ള അമർഗോസ മരുഭൂമിയിലെ അമർഗോസ താഴ്‌വരയിലൂടെ മൊജാവെ മരുഭൂമിയിലേക്കും അന്തിമമായി ഡെത്ത് വാലിയിലേക്കും ഒഴുകി, അവിടെ ഭൂഗർഭത്തിലേയ്ക്ക് അപ്രത്യക്ഷമാകുന്നു.
ഗതി
മേഘസ്ഫോടനത്തിന് ശേഷം ഉണ്ടാകുന്ന പെട്ടെന്നുള്ള വെള്ളപ്പൊക്കത്തിൽ ഒഴികെ, അമർഗോസ നദിയുടെ ഭൂരിഭാഗവും ഉപരിതലത്തിൽ വരണ്ടതാണ്. അമർഗോസ മലയിടുക്കിലെ ബീറ്റിക്ക് സമീപവും കാലിഫോർണിയയിലെ ടെകോപ്പയ്ക്ക് സമീപവും ഒഴികെ നദിയിലെ ഒഴുക്ക് പൊതുവെ ഭൂഗർഭത്തിലൂടെയാണ്. മലയിടുക്കിൽ, ജലസാന്നിധ്യംകൊണ്ടുണ്ടായ ഇടതൂർന്ന പച്ചപ്പും സമൃദ്ധമായ വന്യജീവികളും ഉള്ള അമർഗോസ നദിയുടെ ഒരു സ്വാഭാവിക പ്രദേശത്തുകൂടി നദി കടന്നുപോകുന്നു.
എനിയാക്ക്
എനിയാക്ക്(ENIAC) (/ ˈɛniæk /; ഇലക്ട്രോണിക് ന്യൂമെറിക്കൽ ഇന്റഗ്രേറ്റർ ആൻറ് കമ്പ്യൂട്ടർ) ആദ്യത്തെ ഇലക്ട്രോണിക് പൊതുവായ ആവശ്യത്തിനുള്ള കമ്പ്യൂട്ടറായിരുന്നു. ട്യൂറിംഗ്-കംപ്ലീറ്റ്, ഡിജിറ്റൽ, റിപ്രോഗ്രാമിംഗിലൂടെ "ഒരു വലിയ സംഖ്യാ പ്രശ്നങ്ങൾ" പരിഹരിക്കാൻ ഇത് പ്രാപ്തമായിരുന്നു.
യുണൈറ്റഡ് സ്റ്റേറ്റ്സ് ആർമിയുടെ ബാലിസ്റ്റിക് റിസർച്ച് ലബോറട്ടറിയ്ക്കായി പീരങ്കി ഫയറിംഗ് ടേബിളുകൾ കണക്കാക്കാൻ എനിയാക്ക് രൂപകൽപ്പന ചെയ്തിട്ടുണ്ടെങ്കിലും തെർമോ ന്യൂക്ലിയർ ആയുധത്തിന്റെ സാധ്യതകളെക്കുറിച്ചുള്ള പഠനത്തിനുവേണ്ടിയായിരുന്നു അതിന്റെ ആദ്യ പ്രോഗ്രാം തയ്യാറാക്കിയത്.
1945 ൽ എനിയാക്ക് പൂർത്തീകരിച്ചു, 1945 ഡിസംബർ 10 ന് പ്രായോഗിക ആവശ്യങ്ങൾക്കായി ആദ്യം പ്രവർത്തിച്ചു. 1946 ഫെബ്രുവരി 15 ന് പെൻ‌സിൽ‌വാനിയ സർവകലാശാലയിൽ എനിയാക്ക് ഔദ്യോഗികമായി സമർപ്പിക്കപ്പെട്ടു, പത്രങ്ങൾ ഇതിനെ "ജയന്റ് ബ്രെയിൻ" എന്ന് വിശേഷിപ്പിച്ചു. ഇലക്ട്രോ മെക്കാനിക്കൽ മെഷീനുകളേക്കാൾ ആയിരം മടങ്ങ് ഉണ്ടായിരുന്നു; ഈ കമ്പ്യൂട്ടേഷണൽ പവർ, പൊതു-ഉദ്ദേശ്യ പ്രോഗ്രാമബിലിറ്റിയോടൊപ്പം, ശാസ്ത്രജ്ഞരെയും വ്യവസായികളെയും ഒരുപോലെ ആവേശഭരിതരാക്കി. വേഗതയും പ്രോഗ്രാമബിലിറ്റിയും കൂടിച്ചേർന്ന് പ്രശ്‌നങ്ങൾക്ക് ആയിരക്കണക്കിന് കണക്കുകൂട്ടലുകൾ അനുവദിച്ചു, കാരണം എനിയാക്ക് 30 സെക്കൻഡിനുള്ളിൽ ഒരു പാത കണക്കാക്കിയത് മനുഷ്യന് 20 മണിക്കൂർ വേണ്ടി വന്നു (2,400 മനുഷ്യ മണിക്കൂറുകൾ എന്നത് ഒരു എനിയാക്ക് മണിക്കൂറിന് തുല്യമാണ്). എനിയാക്കിന്റെ നിർമ്മാണം പൂർത്തിയാക്കി 1946 ഫെബ്രുവരി 14 വൈകുന്നേരം പൊതുജനങ്ങൾക്കായി പ്രഖ്യാപിക്കുകയും അടുത്ത ദിവസം പെൻ‌സിൽ‌വാനിയ സർവകലാശാലയിൽ സമർപ്പിക്കുകയും ചെയ്തു, ഏകദേശം 500,000 ഡോളർ (ഇന്ന് ഏകദേശം, $6,300,000) ചിലവ്. 1946 ജൂലൈയിൽ യുഎസ് ആർമി ഓർഡനൻസ് കോർപ്സ് ഇത് ഔദ്യോഗികമായി അംഗീകരിച്ചു. പുതുക്കലിനും മെമ്മറി നവീകരണത്തിനുമായി 1946 നവംബർ 9 ന് എനിയാക്ക് അടച്ചുപൂട്ടി, 1947 ൽ മേരിലാൻഡിലെ ആബർ‌ഡീൻ പ്രൂവിംഗ് ഗ്രൗണ്ടിലേക്ക് മാറ്റി. അവിടെ, 1947 ജൂലൈ 29 ന് അത് ഓണാക്കുകയും രാത്രി 11:45 വരെ തുടർച്ചയായി പ്രവർത്തിക്കുകയും ചെയ്തു.
വികസനവും രൂപകൽപ്പനയും
എനിയാക്കിന്റെ രൂപകൽപ്പനയ്ക്കും നിർമ്മാണത്തിനും ധനസഹായം നൽകിയത് യുണൈറ്റഡ് സ്റ്റേറ്റ്സ് ആർമിയിലെ മേജർ ജനറൽ ഗ്ലേഡിയൻ എം. ബാർണസിന്റെ നേതൃത്വം നൽകുന്ന ഓർഡനൻസ് കോർപ്സ്, റിസർച്ച് ആൻഡ് ഡവലപ്മെന്റ് കമാൻഡ് ആണ്. മൊത്തം ചെലവ് ഏകദേശം 4,87,000 ഡോളർ ആയിരുന്നു, ഇത് 2018 ൽ അത്, 70,51,000 ഡോളറിന് തുല്യമാണ്. നിർമ്മാണ കരാർ 1943 ജൂൺ 5 ന് ഒപ്പുവച്ചു; കമ്പ്യൂട്ടിംഗ് വർക്ക് രഹസ്യമായി പെൻ‌സിൽ‌വാനിയ സർവകലാശാലയിലെ മൂർ സ്കൂൾ ഓഫ് ഇലക്ട്രിക്കൽ എഞ്ചിനീയറിംഗിൽ ആരംഭിച്ചു അടുത്ത മാസം, "പ്രോജക്റ്റ് പി‌എക്സ്" എന്ന കോഡ് നാമത്തിൽ, ജോൺ ഗ്രിസ്റ്റ് ബ്രെയിനെർഡ് പ്രധാന അന്വേഷകനായി. പദ്ധതിക്ക് ധനസഹായം നൽകാൻ ഹെർമൻ എച്ച്. ഗോൾഡ്സ്റ്റൈൻ സൈന്യത്തെ പ്രേരിപ്പിച്ചു, ഇത് അവരുടെ മേൽനോട്ടം വഹിക്കാൻ അദ്ദേഹത്തെ ചുമതലപ്പെടുത്തി.
യു‌എസിലെ പെൻ‌സിൽ‌വാനിയ സർവകലാശാലയിലെ ജോൺ മൗച്ലിയും ജെ. പ്രെസ്പർ എക്കേർട്ടും ചേർന്നാണ് എനിയാക്ക് രൂപകൽപ്പന ചെയ്തത്.
പ്രധാന ENIAC ഭാഗങ്ങൾ
പ്രധാന ഭാഗങ്ങൾ 40 പാനലുകളും മൂന്ന് പോർട്ടബിൾ ഫംഗ്ഷൻ ടേബിളുകളും (എ, ബി, സി എന്ന് നാമകരണം ചെയ്തിരുന്നു) ആണ്. പാനലുകളുടെ ലേഔട്ട് (ഘടികാരദിശയിൽ, ഇടത് മതിൽ മുതൽ ആരംഭിക്കുന്നു):
സ്ഥിരമായ ട്രാൻസ്മിറ്റർ പാനൽ 3 ലേക്ക് ഒരു ഐബി‌എം കാർഡ് റീഡറും പ്രിന്റർ പാനൽ 2 ലേക്ക് ഒരു ഐ‌ബി‌എം കാർഡ് പഞ്ച് ഘടിപ്പിച്ചിരിക്കുന്നു. പോർട്ടബിൾ ഫംഗ്ഷൻ ടേബിളുകൾ ഫംഗ്ഷൻ ടേബിൾ 1, 2, 3 എന്നിവയിലേയ്ക്ക് ബന്ധിപ്പിക്കാൻ കഴിയും
പ്രദർശിപ്പിക്കുന്ന ഭാഗങ്ങൾ
Pieces of ENIAC are held by the following institutions:
അവലംബം
വർഗ്ഗം:കമ്പ്യൂട്ടറുകൾ
ലളിത
തെക്കേ ഇന്ത്യൻ നർത്തകിയും ചലച്ചിത്ര നടിയുമായിരുന്നു ലളിത. തിരുവിതാംകൂർ സഹോദരിമാർ എന്നറിയപ്പെട്ടിരുന്ന ലളിത- പത്മിനി- രാഗിണിമാരിൽ മൂത്തവളായിരുന്നു ലളിത. തമിഴ് ചിത്രമായ ആദിത്യൻ കനവിൽ അഭിനയിച്ചുകൊണ്ട് അഭിനയ ജീവിതത്തിനു തുടക്കം കുറിച്ചു. തുടർന്ന് ഹിന്ദി, മലയാളം, തമിഴ്, തെലുങ്ക് എന്നീ ഭാഷാചിത്രങ്ങളിൽ അഭിനയിച്ചു. ലളിത, അവരുടെ സഹോദരിമാരെക്കാൾ വളരെ മുമ്പേതന്നെ സിനിമാരംഗത്തേക്കു വരികയും മലയാളം ചലച്ചിത്രങ്ങളിൽ ശ്രദ്ധകേന്ദ്രീകരിക്കുകയും ചെയ്തു. അതു നല്ല പേരെടുക്കാൻ അവരെ സഹായിച്ചു. പ്രസിദ്ധ സിനിമാനടി ശോഭന ഇവരുടെ സഹോദരൻ ചന്ദ്രകുമാറിൻറെ പുത്രിയാണ്.
പുറത്തേക്കുള്ള കണ്ണികൾ
വർഗ്ഗം:1930-ൽ ജനിച്ചവർ വർഗ്ഗം: 1982-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഡെൽഹി
പണ്ട് കോളേജ് ഓഫ് എഞ്ചിനീയറിംഗ് ആന്റ് ടെക്നോളജി ഡെൽഹി എന്നാണ് അറിയപ്പെട്ടീരുന്നത്. 1963-ൽ ഐ.ഐ.ടി.യായി ഉയർത്തപ്പെട്ടു. തെക്കേ ഡെൽഹിയിലെ ഹൌസ് ഘാസ് എന്ന സ്ഥലത്താണ് ഇത് സ്ഥിതി ചെയ്യുന്നത്. 320 ഏക്കറോളം വിസ്തീർണ്ണമുള്ള ഈ ക്യാമ്പസില് 2265 ബിരുദ വിദ്യാർത്ഥികളും 1718 ബിരുദാനന്തര വിദ്യാർത്ഥികളും പഠിക്കുന്നു.
കൃഷ്ണമിശ്രൻ
സംസ്കൃതകവിയും പ്രബോധചന്ദ്രോദയം എന്ന സംസ്കൃതനാടകത്തിന്റെ കർത്താവുമായിരുന്നു കൃഷ്ണമിശ്രൻ. ഇദ്ദേഹത്തിന്റെ ജീവിതകാലം പതിനൊന്നാം നൂറ്റാണ്ടിന്റെ ഉത്തരാർദ്ധത്തിലും പന്ത്രണ്ടാം നൂറ്റാണ്ടിന്റെ പൂർവ്വാർദ്ധത്തിലുമായിരുന്നെന്നു അനുമാനിയ്ക്കുന്നു. ഏ.ഡി.1098 ലെ ശിലാരേഖയിൽ നിന്നു ജൈജാകമുക്തിയിലെ രാജാവായിരുന്ന കീർത്തിവർമ്മന്റെ സമകാലികനായിരുന്നു കൃഷ്ണമിശ്രൻ എന്നു തെളിഞ്ഞിട്ടുണ്ട്.കീർത്തിവർമ്മന്റെ സേനാനായകനായിരുന്ന ഗോപാലന്റെ നിർദ്ദേശപ്രകാരമായിരുന്നു പ്രബോധചന്ദ്രോദയം രചിച്ചതെന്നു കൃഷ്ണമിശ്രൻ  തന്നെ സൂചിപ്പിയ്ക്കുന്നു.
പ്രബോധചന്ദ്രോദയം
ആറ് അങ്കങ്ങളുള്ള നാടകമാണിത്. മോഹം വിവേകം ,അഹങ്കാരം,ജ്ഞാനം,ശക്തി, ഭക്തി,വിദ്യ എന്നിവയാണ് കഥാപാത്രങ്ങളായി കടന്നു വരുന്നത്.കുമാരനാശാൻ,കോന്നാത്തു ശങ്കുണ്ണി മേനോൻ, എ. താണുവയ്യ ശാസ്ത്രികൾ എന്നിവർ ഈ കൃതി മലയാളത്തിലേയ്ക്കു പരിഭാഷ ചെയ്തിട്ടുണ്ട്.
അവലംബം
വർഗ്ഗം:തത്ത്വശാസ്ത്രം
ഷാർലറ്റ് മേരി യോൻഗെ
ഷാർലറ്റ് മേരി യോങ്കെ (ജീവിതകാലം : 11 ആഗസ്റ്റ് 1823 – 24 മെയ് 1901) ഒരു ബ്രിട്ടീഷ് നോവലിസ്റ്റായിരുന്നു. അനേകം പുസ്തകങ്ങളുടെ രചയിതാവായ അവരുടെ പുസ്തകങ്ങൾ ഇപ്പോൾ ഔട്ട് ഓഫ്‍ പ്രിൻറ് ആണ്.